ΙΣΧΥΣ ΔΙΑ ΤΗΣ ΓΝΩΣΕΩΣ ( ΕΠΙΚΡΑΤΕΕΙΝ Η ΑΠΟΛΛΥΣΘΑΙ). ΑΠΑΝΤΗΣΗ ΣΕ ΚΑΤΑΠΤΥΣΤΟ ΣΧΟΛΙΟ. ΓΡΑΦΩ ΜΟΝΟΝ ΓΙΑ ΓΝΗΣΙΟΥΣ ΕΛΛΗΝΕΣ, ΚΑΙ ΔΕΝ ΕΙΜΑΙ ΥΠΑΛΛΗΛΟΣ ΣΟΥ. ΓΡΑΦΕΙ Ο ΜΑΝΟΥΗΛ ΑΓΓΕΛΟΣ. – Kliktv.gr\nHome / Διαφορα / ΙΣΧΥΣ ΔΙΑ ΤΗΣ ΓΝΩΣΕΩΣ ( ΕΠΙΚΡΑΤΕΕΙΝ Η ΑΠΟΛΛΥΣΘΑΙ). ΑΠΑΝΤΗΣΗ ΣΕ ΚΑΤΑΠΤΥΣΤΟ ΣΧΟΛΙΟ. ΓΡΑΦΩ ΜΟΝΟΝ ΓΙΑ ΓΝΗΣΙΟΥΣ ΕΛΛΗΝΕΣ, ΚΑΙ ΔΕΝ ΕΙΜΑΙ ΥΠΑΛΛΗΛΟΣ ΣΟΥ. ΓΡΑΦΕΙ Ο ΜΑΝΟΥΗΛ ΑΓΓΕΛΟΣ.\nΑΠΑΝΤΗΣΗ ΣΕ ΦΑΙΔΡΟ ΚΑΙ ΚΑΤΑΠΤΥΣΤΟ ΣΧΟΛΙΟ, ΤΟ ΟΠΟΙΟ ΕΓΙΝΕ ΑΠΟ ΣΧΟΛΙΑΣΤΡΙΑ. ΤΕΤΟΙΟΥ ΕΙΔΟΥΣ ΧΑΡΑΚΤΗΡΙΣΜΟΥΣ ΝΑ ΤΟΥΣ ΚΡΑΤΑΣ ΓΙΑ ΤΟΥΣ ΟΜΟΜΘΡΗΣΚΟΥΣ ΣΟΥ. ΓΙΑ ΤΟ ΠΟΙΟΣ ΕΙΜΑΙ ΕΓΩ ΜΙΛΗΣΑ ΜΕ ΤΗΣ ΠΡΑΞΕΙΣ ΣΕ ΟΛΟ ΤΟΝ ΒΙΟ ΜΟΥ. ΤΩΡΑ ΤΑ ΑΡΘΡΑ ΜΟΥ , ΑΥΤΟΙ ΠΟΥ ΤΑ ΕΧΟΥΝ ΚΡΙΝΕΙ , ΣΧΕΤΙΚΑ ΜΕ ΤΗΝ ΠΟΙΟΤΗΤΑ ΤΟΥΣ ,ΔΕΝ ΕΙΣΑΙ ΣΕ ΘΕΣΗ ΕΣΥ ,ΝΑ ΚΡΙΝΕΙΣ ΚΑΝΕΝΑΝ ΑΠΟ ΕΚΕΙΝΟΥΣ. ΕΓΩ ΓΡΑΦΩ ΜΟΝΟΝ ΓΙΑ ΓΝΗΣΙΟΥΣ ΕΛΛΗΝΕΣ ΕΛΛΗΝΟΧΡΙΣΤΙΑΝΟΥΣ, ΚΑΙ ΓΙΑ ΕΛΛΗΝΕΣ ΑΘΕΟΥΣ ΠΟΥ ΔΕΝ ΑΝΗΚΟΥΝ ΣΤΟΝ ΕΩΣΦΟΡΙΣΜΟ ΚΑΙ ΣΤΑ ΠΡΑΚΛΑΔΙΑ ΤΟΥ. ΑΥΤΟ ΔΙΟΤΙ Η ΕΛΕΥΘΕΡΙΑ ΕΙΝΑΙ ΘΕΟΔΟΤΗ, ΚΑΙ Ο ΙΔΙΟΣ Ο ΧΡΙΣΤΟΣ ΔΙΝΕΙ ΤΟ ΔΙΑΚΑΙΩΜΑ ΕΠΙΛΟΓΗΣ….\nΤΟ ΠΟΙΑ ΕΙΝΑΙ Η ΔΙΑΦΟΡΑ ΦΑΙΝΕΤΑΙ ΜΕΣΑ ΣΕ ΟΛΑ ΤΑ ΑΡΘΡΑ ΜΟΥ, ΤΑ ΟΠΟΙΑ ΕΙΝΑΙ ΦΑΝΕΡΟ ΟΤΙ ΔΕΝ ΕΧΕΙΣ ΔΙΑΒΑΣΕΙ ΠΟΤΕ. ΣΧΕΤΙΚΑ ΜΕ ΤΑ ΣΗΜΕΙΑ ΣΤΙΞΗΣ. ΣΤΟ ΣΥΓΚΕΚΡΙΜΕΝΟ , ΥΠΗΡΧΑΝ ΤΟΣΑ ΚΟΜΜΑΤΑ ΚΑΙ ΤΟΣΕΣ ΤΕΛΕΙΕΣ. ΜΑΛΛΟΝ ΔΕΝ ΣΕ ΑΦΗΣΕ Ο ΔΙΑΣ ΝΑ ΤΗΣ ΔΕΙΣ. ΟΤΑΝ ΕΓΡΑΦΑ ΣΤΟ ΠΡΟΗΓΟΥΜΕΝΟ ΜΠΛΟΚ ΕΜΦΑΝΙΖΟΤΑΝ ΚΑΘΗΜΕΡΙΝΑ ΔΩΔΕΚΑΘΕΙΣΤΕΣ ΚΛΠ . ΠΑΡΑ ΤΟ ΓΕΓΟΝΟΣ ΟΤΙ ΤΑ ΣΧΟΛΙΑ ΗΤΑΝ ΕΛΕΥΘΕΡΑ, ΟΥΔΕΠΟΤΕ ΕΠΕΔΕΙΞΑΝ , ΤΕΤΟΙΟ ΕΠΙΠΕΔΟ, ΠΟΤΕ , ΣΕ ΚΑΝΕΝΑ ΑΡΘΡΟ, ΠΑΡΑ ΤΗΣ ΡΙΖΙΚΕΣ ΤΟΥΣ ΔΙΑΦΩΝΙΕΣ. ΜΟΝΟΝ ΕΣΥ ΤΟ ΕΚΑΝΕΣ., ΚΑΙ ΑΥΤΟ ΤΑ ΛΕΕΙ ΟΛΑ. ΞΕΡΩ ΟΤΙ ΣΑΣ ΕΝΟΧΛΟΥΝ ΠΑΡΑ ΠΟΛΥ ΤΑ ΑΡΘΡΑ ΜΟΥ, ΟΛΗ Η ΕΛΛΑΔΑ ΤΟ ΞΕΡΕΙ, ΓΙΑ ΑΥΤΟ ΜΕ ΔΙΑΚΟΨΑΤΕ ΑΠΟ ΟΛΑ ΤΑ ΙΣΤΟΛΟΓΙΑ , ΕΞΑΙΤΙΑΣ ΑΥΤΩΝ ΠΟΥ ΓΡΑΦΩ. ΟΛΑ ΑΥΤΑ ΜΕΧΡΙ ΠΟΥ ΒΡΕΘΗΚΕ ΤΟ ΠΑΤΡΙΩΤΙΚΟ ΙΣΤΟΛΟΓΙΟ ΣΚΕΠΤΟΜΑΣΤΕ ΕΛΛΗΝΙΚΑ. ΑΥΤΟ ΟΜΩΣ ΠΟΥ ΣΑΣ ΕΝΟΧΛΕΙ ΠΕΡΙΣΣΟΤΕΡΟ ΑΠΟ ΟΛΑ ΕΙΝΑΙ Ο ΧΡΙΣΤΟΣ, ΚΑΙ Η ΠΡΩΤΗ ΕΛΛΗΝΟΧΡΙΣΤΙΑΝΙΚΗ (ΡΩΜΑΙΚΗ) ΑΥΤΟΚΡΑΤΟΡΙΑ. ΟΣΟ ΓΙΑ ΤΑ ΤΕΧΝΙΚΑ ΓΡΑΦΩ ΚΑΤΕΥΘΕΙΑΝ ΣΕ ΕΜΑΙL, ΚΑΙ ΟΧΙ ΣΕ WORD , ΜΕ ΣΥΝΔΕΣΗ ΑΠΟ ΣΤΙΚΑΚΙ , ΜΕ ΠΟΛΛΑ ΤΕΧΝΙΚΑ ΠΡΟΒΛΗΜΑΤΑ. ΕΠΙΣΗΣ ΓΡΑΦΩ ΠΟΛΥ ΑΠΛΑ ΓΙΑ ΝΑ ΜΠΟΡΟΥΝ ΝΑ ΚΑΤΑΛΑΒΑΙΝΟΥΝ ΟΛΟΙ, ΟΙ ΕΛΛΗΝΕΣ ,ΚΑΙ ΟΧΙ ΟΙ ΣΑΤΑΝΙΣΤΕΣ ,Η ΚΑΙ ΟΙ ΡΑΓΙΑΔΕΣ. ΟΤΙ ΓΡΑΦΩ ΚΑΙ ΟΤΙ ΚΑΝΩ ,ΤΟ ΚΑΝΩ ΓΙΑ ΤΟΥΣ ΓΝΗΣΙΟΥΣ ΕΛΛΗΝΕΣ, ΠΟΥ ΟΤΑΝ ΔΙΑΒΑΖΟΥΝ ΓΙΑ ΤΟΥΣ ΕΛΛΗΝΕΣ ΗΡΩΕΣ ΑΥΤΟΚΡΑΤΟΡΕΣ ΚΑΙ ΣΤΡΑΤΗΓΟΥΣ ΤΗΣ ΕΛΛΗΝΙΚΗΣ (ΡΩΜΑΙΚΗΣ) ΑΥΤΟΚΡΑΤΟΡΙΑΣ, ΕΙΝΑΙ ΣΕ ΘΕΣΗ ΝΑ ΔΑΚΡΥΣΟΥΝ. ΟΠΩΣ ΚΑΝΟΥΝ ΤΟ ΙΔΙΟ ΓΙΑ ΤΟΝ ΜΕΓΑ ΑΛΞΑΝΔΡΟ ,ΤΟΝ ΛΕΩΝΙΔΑ, ΚΥΝΑΙΓΕΙΡΟ, ΤΟΝ ΠΛΑΤΩΝ ΚΛΠ. ΕΠΙΣΗΣ ΤΟ ΣΗΜΑΝΤΙΚΟΤΕΡΟ ΟΛΩΝ ΕΙΝΑΙ ΟΤΙ ΔΕΝ ΕΙΜΑΙ ΥΠΑΛΛΗΛΟΣ ΣΟΥ, ΟΥΤΕ ΔΙΑΒΟΛΟΠΙΑΔΟ. ΣΤΟ ΣΗΜΕΙΟ ΑΥΤΟ ΕΠΑΝΑΛΑΜΒΑΝΩ, ΟΤΙ ΓΡΑΦΩ ΜΕΣΑ ΑΠΟ ΧΙΛΙΕΣ ΔΥΣΚΟΛΙΕΣ, ΓΙΑ ΤΗΝ ΠΑΤΡΙΔΑ ΜΟΥ, ΚΑΙ ΜΟΥ, ΚΑΙ ΜΟΝΟΝ ΓΙΑ ΤΟΥΣ ΓΝΗΣΙΟΥ ΕΛΛΗΝΕΣ, ΔΕΝ ΓΡΑΦΩ ΓΙΑ ΚΑΝΕΝΑΝ ΑΛΛΟ. ΣΕ ΠΕΡΙΤΩΣΗ ΠΟΥ ΕΙΣΑΙ ΣΕ ΘΕΣΗ ΔΙΑΒΑΣΕ ΤΑ ΑΡΘΡΑ ΜΟΥ ΣΤΑ ΛΙΝΚΣ ΠΟΥ ΣΟΥ ΕΧΩ ΣΤΟ ΤΕΛΟΣ ΤΗΣ ΑΠΑΝΤΗΣΕΩΣ ΜΟΥ, ΕΑΝ ΕΙΣΑΙ ΣΕ ΘΕΣΗ ΜΕ ΑΛΗΘΙΝΑ ΤΕΚΜΗΡΙΩΜΕΝΑ ΙΣΤΟΡΙΚΑ ΣΤΟΙΧΕΙΑ, ΚΑΙ ΜΕ ΔΙΚΕΣ ΣΟΥ ΠΡΟΣΩΠΙΚΕΣ ΙΣΤΟΡΙΚΕΣ ΠΑΡΑΤΗΡΗΣΕΙΣ ΟΠΩΣ ΚΑΝΩ ΕΓΩ, ΑΠΑΝΤΗΣΕ ΜΟΥ ,ΚΑΙ ΑΠΕΔΕΙΞΕ ΑΥΤΑ ΤΑ ΚΑΤΑΠΥΣΤΑ ΤΑ ΟΠΟΙΑ ΕΓΡΑΨΕΣ. ΠΑΝΤΟΤΕ ΕΙΝΑΙ ΤΑΚΤΙΚΗ ΔΙΚΗ ΣΑΣ , ΝΑ ΠΕΤΑΤΕ ΛΑΣΠΕΣ ΣΤΟΥΣ ΧΡΙΣΤΙΑΝΟΥΣ ΑΟΡΙΣΤΑ ΚΑΙ ΠΡΟΚΛΗΤΙΚΑ ΧΩΡΙΣ ΝΑ ΜΠΟΡΕΙΤΕ ΕΠΙ ΤΗΣ ΟΥΣΙΑΣ , ΝΑ ΑΝΤΙΚΡΟΥΣΕΤΕ ΑΥΤΑ ΠΟΥ ΓΡΑΦΟΥΜΕ ,ΕΙΤΕ ΑΥΤΑ ΠΟΥ ΑΝΑΦΕΡΟΥΜΕ. ΚΛΕΙΝΩΝΤΑΣ ΕΦΤΑΣΕΣ ΣΤΟ ΑΠΟΓΕΙΟΝ ΤΗΣ ΘΡΑΣΥΤΗΤΑΣ, ΚΑΙ ΟΧΙ ΜΟΝΟΝ , ΜΕ ΤΟ ΝΑ ΖΗΤΑΣ ΑΠΟ ΤΗΝ ΔΙΑΧΕΙΡΙΣΗ ,ΝΑ ΜΗΝ ΒΑΖΕΙ ΤΑ ΔΙΚΑ ΜΟΥ ΑΡΘΡΑ Η ΤΟΥ ΚΥΡΙΟΥ ΣΚΟΝΤΖΟΥ, Η ΟΠΟΙΟΥΔΗΠΟΤΕ ΑΛΛΟΥ ΧΡΙΣΤΙΑΝΟΥ. ΦΥΣΙΚΑ ΘΕΛΕΙΣ ΝΑ ΒΑΖΕΙ ΤΟ ΙΣΤΟΛΟΓΙΟ ΕΩΣΦΟΡΙΚΑ ΑΡΘΡΑ ΜΟΝΟΝ. ΤΕΛΙΚΑ ΣΕ ΕΞΑΓΡΙΩΣΑΝ ΠΑΡΑ ΠΟΛΥ ΤΑ ΑΡΘΡΑ ΤΑ ΔΙΚΟ ΜΟΥ ΑΡΘΡΟ, ΚΑΙ ΕΙΔΙΚΑ ΑΥΤΟ ΓΙΑ ΤΟΝ ΑΓΙΟ ΚΩΝΣΤΑΝΤΙΝΟ, ΞΕΡΩ ΟΤΙ ΤΟΝ «ΑΓΑΠΑΤΕ ” ΠΑΡΑ ΠΟΛΥ. ΑΚΟΜΗ ΑΠΟ ΑΠΟ ΟΤΙ ΕΙΔΑ ΣΕ ΕΞΑΓΡΙΩΣΕ ΤΟ ΙΔΙΟ ΚΑΙ Ο ΚΥΡΙΟΣ ΣΚΟΝΤΖΟΣ, ΜΕ ΤΟ ΔΙΚΟ ΤΟΥ ΑΡΘΡΟ . ΑΚΟΛΟΥΘΟΥΝ ΤΑ ΛΙΝΚΣ.\nισχυς δια της γνωσεως (επικρατεειν η απολλυσθαι). οι αγιοι …\nισχυς δια της γνωσεως (επικρατεειν η απολλυσθαι). ο …\nεπικρατεειν η απολλυσθαι. ο αγιος βασιλειος (ο μεγας …\nισχυς δια της γνωσεως (επικρατεειν η απολλυσθαι). μονον ο …\n*******(επικρατεειν η απολλυσθαι) ο μεγας αλεξανδρος του …\n******ισχυς δια της γνωσεως (επικρατεειν η απολλυσθαι) λεων γ ο …\n(επικρατεειν η απολλυσθαι). – σκεφτομαστε ελληνικα


13 χρόνια μετά το Fame Story: Δείτε τον Νίκο Μίχα διορισμένο γιατρό στα Αντικύθηρα (Pics) - Kallikrateia.gr\n13 χρόνια μετά το Fame Story: Δείτε τον Νίκο Μίχα διορισμένο γιατρό στα Αντικύθηρα (Pics)\nΉταν ένα απ’ τα πιο επιτυχημένα talent show στην Ελλάδα. Το Fame Story του 2004 που προβλήθηκε μέσα απ’ τη συχνότητα του ΑΝΤ1 ανέδειξε πολλά νέα ταλέντα(;) μεταξύ των οποίων και η Καλομοίρα και ο Νίκος Μίχας.\nΟ τραγουδιστής με το ιδιαίτερο στιλ ήταν ιδιαίτερα αγαπητός στο κοινό τόσο κατά τη διάρκεια του παιχνιδιού, όσο και μετά την έξοδό του από αυτό. Μια από τις κορυφαίες στιγμές του μάλιστα που έγινε viral ήταν η…ελαφρώς αποτυχημένη προσπάθειά του να ερμηνεύσει το «Ένα όμορφο αμάξι με δυο άλογα».\nΟ Μίχας ξέχασε τους στίχους του τραγουδιού, αλλά δεν τα παράτησε ποτέ.\nΣυνέχισε να ερμηνεύει το άσμα και το αποτέλεσμα έγινε όπως αναμενόταν viral μέσα σε λίγες ώρες. Αν δεν το έχετε ακούσει, μη χάσετε αυτή την ευκαιρία. Πρόκειται για εμπειρία ζωής.\nΟ πρώην παίκτης του Fame Story λοιπόν 13 χρόνια μετά, έκανε απότομη στροφή στην ποιότητα και την καριέρα του, καθώς πλέον είναι και με τη βούλα γιατρός.\nO δήμαρχος Αντικυθήρων, Στράτος Χαρχαλάκης μάλιστα ανακοίνωσε μέσα από τον προσωπικό του λογαριασμό στο Facebook ότι ο Νίκος Μίχας διορίστηκε στο Περιφερειακό Ιατρείο Αντικυθήρων. Αναλυτικά όσα έγραψε:\n«Ο γνωστός τραγουδιστής Νίκος Μίχας διορίστηκε σήμερα και επίσημα στη δεύτερη θέση Ιατρού Υπηρεσίας Υπαίθρου στο Περιφερειακό Ιατρείο Αντικυθήρων και θα εξυπηρετεί τις ανάγκες του Γενικού Νοσοκομείου Κυθήρων, έχοντας σημαντική εμπειρία στα παθολογικά περιστατικά από τη θητεία του στο Νοσοκομείο Αμαλία Φλέμινγκ Αθηνών. Ο Νίκος είναι κατά το ήμισυ Αντικυθήριος, το γένος Χαρχαλάκη. Τον καλωσορίζουμε και τον ευχαριστούμε που τιμά έτσι την ιδιαίτερη πατρίδα του».\nΔείτε τον γιατρό πλέον Νίκο Μίχα εν ώρα εργασίας:


O άντρας της άλλαξε φύλο και τον ξαναπαντρεύτηκε ως γυναίκα 10 χρόνια μετά! - Tlife.gr\n09.01.2012 | 17:50\nO Μπάρυ και η Άννα θα μπορούσαν να είναι ένα ευτυχισμένο ζευγάρι σαν όλα τα άλλα... Υπάρχει όμως κάτι... μια μικρή λεπτομέρεια, που το κάνει ξεχωριστό...\nΟ Μπάρυ από μικρός είχε καταλάβει, ότι προτιμούσε να ντύνεται με τα ...ρούχα της μητέρας του παρά με τα δικά του... Παρ΄ όλα αυτά είχε μια δυο σχέσεις με γυναίκες και τελικά παντρεύτηκε την μεγαλύτερή του Άννα , την οποία γνώρισε μέσα από μια στήλη για μοναχικούς ανρθώπους...\nΜετά το γάμο του με την Άννα συνειδητοποίησε ότι τελικά...ασφυκτιά... μέσα στο αντρικό σώμα του και αποφάσισε ότι θέλει να γίνει γυναίκα! Όταν το ανακοίνωσε στη γυναίκα του, εκείνη -και με το δίκιο της- έγινε έξαλλη! Δεν μπορούσε να το πιστέψει!\nΑργότερα όμως όχι μόνο άρχισε να το συνηθίζει αλλά το αποδέχθηκε και θέλησε να παραμείνει κοντά στον άντρα της...δηλαδή πλέον κοντά στην ...γυναίκα της, για πάντα!\nΈτσι το ιδιαίτερο ...ομοφυλόφιλο (;) ζευγάρι, αποφάσισε να ανανεώσει με μια νέα τελετή τους όρκους του γάμου τους, δέκα χρόνια μετά τον γάμο τους!\nΥπήρξε βέβαια μια μικρή ...αλλαγή ο Μπάρυ έγινε Τζέιν ! Αλλά κατά τα άλλα το ζευγάρι έβγαλε την κλασική φωτογραφία του γάμου! Σημαντική λεπτομέρεια: και στο δεύτερο γάμο ο πρώην Μπάρυ, νυν Τζέιν, επέτρεψε στην ...γυναίκα του να κρατάει τη νυφική ανθοδέσμη!\nΗ νύφη, (δεξιά) έκανε και δηλώσεις: "Είμαι πιο χαρούμενη τώρα παρά στον πρώτο γάμο μας γιατί ξέρω ότι η Τζέιν νιώθει πολύ καλύτερα με αυτό που είναι τώρα, παρά με αυτό που ήταν στο παρελθόν. 'Εχουμε και πολλά κοινά τώρα μιλάμε για μακιγιάζ ρούχα και μαλλιά και γελάμε πολύ" !


Αλέξανδρος Μυράτ: Ένας μαέστρος στα 45 είναι ακόμα έφηβος. Μην σας φαίνεται παράξενο. Ζούμε σε μια κοινωνία που μιλάει για το ζενίθ, όπου πρέπει όλοι να είναι νέοι. Αλλά υπάρχουν και κάποια επαγγέλματα τα οποία χρειάζονται μια πατίνα χρόνου...\nΜένοντας έκθαμβος από τον λόγο του πριν περίπου έναν χρόνο στην παρουσίαση του δίσκου του Θανάση Μωραΐτη Εικόνες Για Τη Θλίψη Των Ξανθών Κοριτσιών Και Της Ελένης, είχα «αναγκαστεί» να γράψω μια επιφυλλίδα για τον κύριο Μυράτ, 2-3 παραγράφους όπου εκθείαζα εκείνο το ασύγκριτο μείγμα μετριοφροσύνης και πνευματικής δεινότητας που είχε επιδείξει. Μέσω του συνθέτη μου ήρθε (σε ανύποπτο χρόνο) ένα απρόσμενο ευχαριστώ και έτσι τόλμησα –ένεκα της συμπλήρωσης 20 χρόνων της Καμεράτας και της σχετικής συναυλίας στο Μέγαρο Μουσικής (την Κυριακή, 9 Οκτώβρη)– να ζητήσω μια συνέντευξη από τον πλέον κύριο που έχω συναντήσει στους διαδρόμους της μουσικής τα τελευταία χρόνια. Το ραντεβού μας ήταν τηλεφωνικό και ξεκίνησε με τον κύριο Μυράτ να δικαιολογείται για τους θορύβους που ακούγονταν στο βάθος –μιας κι ένα συνεργείο φυσικού αερίου εγκαθιστούσε το ανάλογο σύστημα στο σπίτι του. Δύσκολη η τηλεφωνική/χρονική συγκυρία; Εκ πρώτης όψεως ακούγεται ως τέτοια, αλλά η ευγενής αμεσότητα των τρόπων και οι απαράμιλλες περγαμηνές του δένανε με αυτόν τον θόρυβο πίσω του. Ακριβώς επειδή ο Αλέξανδρος Μυράτ, εξ’ αρχής, δεν πήγε ποτέ προς τη σοβαροφάνεια παρά μόνο προς τη σοβαρότητα…\nΕίστε στη Θεσσαλονίκη, σωστά; Δεν ρωτάω με κάποια διάθεση αγγλικού ταμπλόιντ (γελάει καλόκαρδα) αλλά διότι θέλω να διευκρινίσω το πόσο ο δημιουργικός χρόνος σας κυριολεκτικά μοιράζεται μεταξύ δύο πόλεων, από τη στιγμή που έχετε αναλάβει και τη διεύθυνση της Κρατικής Ορχήστρας Θεσσαλονίκης...\nΒέβαια, έτσι είναι. Θα μπορούσε, πιστέψτε με, να είναι μια ορχήστρα στο εξωτερικό. Μπορεί να φανεί σε κάποιους περίεργο αλλά για έναν διευθυντή ορχήστρας με την ηλικία και τη δική μου εμπειρία είναι λογικό να δουλεύει σε δύο ή και σε τρεις ορχήστρες.\nΚαι, σε τέτοιες τις περιπτώσεις, πώς ξεκουράζεται –σωματικά και πνευματικά– ένας άνθρωπος με τέτοια ευθύνη, από μια τόσο σχοινοτενή πορεία;\nΕίναι περίεργο... Αν με ρωτούσατε στα 16 μου θα σας απαντούσα –και θα ήμουν σίγουρος γι’ αυτό– ότι βαδίζαμε προς ένα σημείο όπου ο κόσμος της μουσικής θα γνώριζε πιο αντικειμενικά τι είναι ένας μαέστρος. Γενικότερα όμως υπάρχει τεράστια άγνοια για τη δουλειά μας. Βασικά το επάγγελμα αυτό, αν μπορούμε να το πούμε επάγγελμα –εγώ το ονομάζω λειτούργημα– άρχισε με καθαρά εμπειρικό τρόπο. Όπως δηλαδή και σε πολλές άλλες περιπτώσεις επαγγελμάτων, αυτονομήθηκε. Όπως και η μουσική αυτονομήθηκε από τις άλλες τέχνες κάποια στιγμή στην ιστορία. Και έτσι ακριβώς άρχισε να υπάρχει μια μικροσπεσιαλιτέ. Μια τέτοια σπεσιαλιτέ είναι η διεύθυνση ορχήστρας και όχι μια επιπλέον εμπειρική πρακτική ενός συνθέτη που διευθύνει, όπως συνέβαινε παλαιότερα. Ήμουν σίγουρος λοιπόν τη δεκαετία του 1960 ότι ο κόσμος θα ξέφευγε από αυτόν τον φρικτό εμπειρισμό. Δεν έγινε αυτό… (ταυτόχρονα γέλια) Δεν συνέβη. Όταν ο καθηγητής μου, ο Ιγκόρ Μαρκέβιτς, ρωτήθηκε αν φοβάται ότι ο κάθε ανίδεος θα μάθει διεύθυνση ορχήστρας και θα διευθύνει, απάντησε «Ούτως ή άλλως θα διευθύνει ο ανίδεος, τουλάχιστον να ξέρει πώς»…\nΓραπώνομαι κυριολεκτικά από αυτό που είπατε για να σας ρωτήσω τι ήταν αυτό που, στη συγκεκριμένη στιγμή, σας έκανε να επιλέξετε αυτήν τη ρότα στη ζωή σας, αντί να γίνετε εκτελεστής ή συνθέτης…\nΔεν μπορώ να σας το απαντήσω. Γιατί αυτό με επέλεξε. Δεν υπήρξε αμφιβολία, ήταν ξαφνικά μια αποκάλυψη «αυτό θα κάνω» και τελείωσε. Δεν υπάρχει εξήγηση. Είπα θα κάνω διεύθυνση ορχήστρας και οι κινήσεις μου κατευθύνθηκαν έπειτα γύρω από αυτόν τον άξονα. Ήμουν τυχερός, ήταν σαν κάποιος να βρίσκεται κάθε φορά ένα βήμα πριν από εμένα και να προετοίμαζε το έδαφος. Οι δε γονείς μου με βοήθησαν πάρα πολύ: δεν ήξεραν τίποτα γι’ αυτό αλλά με στήριξαν όσο χρειαζόταν. Για να συνεχίσω όμως στην προηγούμενη ερώτησή σας –διότι θεωρώ ότι δεν απήντησα– έχω να σας πω ότι όσο πιο πολύ δουλεύεις, τόσο πιο εύκολα είναι τα πράγματα. Στην ουσία λοιπόν ένας μαέστρος στα 45 είναι ακόμα έφηβος... Δεν αναφέρομαι καν στα 30 και κάτι, εκεί είναι μπέμπης ακόμα. Μετά τα 45 αρχίζει να ωριμάζει. Στα 60, 65 του χρόνια είναι πια έτοιμος. Μην σας φαίνεται παράξενο. Ζούμε σε μια κοινωνία που μιλάει για το ζενίθ. Σε μια κοινωνία που πρέπει όλοι να είναι νέοι αλλά υπάρχουν και κάποια επαγγέλματα –όπως ο ζωγράφος– τα οποία χρειάζονται μία πατίνα χρόνου. Και για να απαντήσω εντέλει στο ερώτημα σας, όταν δουλεύεις σωστά δεν κουράζεσαι. Υπάρχει η εξάντληση, σαφώς….\n[Τολμώ να διακόψω] Αλλά είναι ο φυσιολογικός κάματος της δουλειάς…\nΑκριβώς, ο κάματος της δουλειάς… Άρα, όταν είσαι σε καλές συνθήκες εργασίας, μπορείς να δουλέψεις για ώρες και να είσαι αποδοτικός. Αλλά εφόσον η δουλειά αποδίδει είσαι στην ουσία των πραγμάτων. Και αυτό σε ξεκουράζει.\nΠάντως, αν μου επιτρέπετε, θα επιμείνω στην ερώτηση περί της εκλογής. Ποια είναι η ιδιοτυπία του χαρακτήρα, ποια τα χαρακτηριστικά της εσωτερικής συμπεριφορικής που σας ώθησαν στο να γίνετε διευθυντής ορχήστρας;\nΚλίση φυσικά και υπήρχε. Βέβαια αυτό δεν διευκολύνει τα πράγματα. Υπάρχει δηλαδή ο κίνδυνος –ακριβώς επειδή υπάρχει κλίση και μερικά πράγματα γίνονται επομένως εύκολα– να παραμείνεις στο επιφανειακό, στην επιπόλαια ανάγνωση. Είχα όλα τα χαρακτηριστικά, πιστέψτε με, να βγω ως παιδί-θαύμα και να κάνω τη μαϊμού. Ευτυχώς όμως είχα σωστούς γονείς και σωστούς δασκάλους, έτσι ώστε τα βήματα μου να είναι σωστά. Η φιλοδοξία είναι επίσης ένα από τα χαρακτηριστικά που απαντούν στην ερώτησή σας και οπωσδήποτε και η πειθαρχία. Κι αν δεν έχεις και έναν κάποιον εγωισμό, δεν κάνεις για αυτήν τη δουλειά. Αρκεί βέβαια η φιλοδοξία και ο εγωισμός αυτός να είναι παραγωγικά, για σένα και τους συνεργάτες σου.\nΜου αναφέρατε δύο φορές την οικογένειά σας. Τα μουσικά ερεθίσματα που είχατε σε μικρή ηλικία πώς βοήθησαν ή έστρεψαν προς αυτήν την απόφαση;\nΤα ακούσματα ήταν μηδαμινά. Ήθελα να γίνω ποδοσφαιριστής! Ήμουν μάλιστα πεπεισμένος ότι θα γινόμουν τερματοφύλακας. Η οικογένειά μου ήταν για γενεές μια οικογένεια ηθοποιών. Ο πατέρας μου ήταν κι αυτός για ένα μικρό χρονικό διάστημα, αλλά ξέφυγε κι έγινε αρχιτέκτονας. Τα ακούσματά μου λοιπόν ήταν εκείνα της εποχής στο ραδιόφωνο, αυτά που άκουγαν οι αστοί. Γυρνάγαμε το κουμπί όταν ακούγαμε δημοτικά («τι είναι αυτό λέγαμε», κακώς) και ακούγαμε όλα τα δήθεν σύγχρονα ευρωπαϊκά –όπως παραδείγματος χάριν το τάνγκο, όπως το είδε το ελληνικό ελαφρό τραγούδι της εποχής. Δεν υπήρχε τίποτα ιδιαίτερο. Ξαφνικά όμως έγινε σεισμός! Ακούγοντας για πρώτη φορά τη μουσική του Μπετόβεν, άνοιξαν οι ουρανοί κι άρχισα να καταβροχθίζω κυριολεκτικά τη μουσική, ώρες ολόκληρες κάθε μέρα. Και κάποια στιγμή, γεμάτος από εκείνα τα ακούσματα, είπα κάτι πρέπει να κάνω με αυτό.\nΜου είπατε για τον Μπετόβεν. Γνωρίζω όμως από αναφορές στα βιογραφικά σας ότι στη Γαλλία καθιερωθήκατε με τις ερμηνείες σας στο έργο του Μότσαρτ...\nΣτη Γαλλία άρχισα να δουλεύω πάνω στη σύγχρονη μουσική και αυτό μου άρεσε. Έπιανα μια παρτιτούρα όταν ακόμα έσταζε το μελάνι, ταυτιζόμουν με τον συνθέτη και πολλές φορές έδινα λύση σε ζητήματα στα οποία εκείνος δεν είχε βρει διέξοδο. Όλα αυτά μου αρέσανε πάρα πολύ αλλά κάποια στιγμή έθεσα στον εαυτό μου το ερώτημα: «Μα δεν έχεις αναμετρηθεί ποτέ με μία σύνθεση του Μότσαρτ, δεν έχεις ζυγίσει τον εαυτό σου τι μπορείς να κάνεις με ένα τέτοιο έργο». Και έτυχε λοιπόν να ιδρύσω μια ορχήστρα Μότσαρτ, κρατική ορχήστρα –την 22η, χρονική είναι η αρίθμηση στη Γαλλία– και από τις πρώτες σεζόν πήραμε σπουδαίες κριτικές, ακόμα και στα πρωτοσέλιδα των εφημερίδων. Πιστεύω ότι κάναμε μια καλή ορχήστρα Μότσαρτ στη Γαλλία. Με αυτήν την εμπειρία ήρθα και στην Αθήνα. Προφανώς, αν δεν είχα κάνει εκείνη την ορχήστρα, δεν θα με φώναζαν στην Καμεράτα.\nΗ Καμεράτα είναι ένα σημαντικό μέρος της ζωής σας, αν μου επιτρέπετε τον χαρακτηρισμό αυτόν, και φέτος κλείνει τα 20 χρόνια…\nΕίναι λογοτεχνικός χρόνος τα 20 έτη…\nΚαθόλου τυχαία και ο Δουμάς –μιας και μιλάγαμε για Γαλλία– έθεσε τους Τρεις Σωματοφύλακες 20 έτη μετά…\n(γελάει)… Σωστά, σωστά! Ναι, είναι συμβολικός χρόνος τα 20 έτη και βεβαίως και αποτελεί σημαντικό κομμάτι της ζωής μου η Καμεράτα.\nΜέσα στον ορυμαγδό των οικονομικών εξελίξεων, πόσο επηρεάζεται η Καμεράτα; Τολμώ και ρωτώ διότι έχουμε δει πάρα πολλά δημοσιεύματα τον τελευταίο χρόνο για το μέλλον της Ορχήστρας...\nΕπηρεάστηκε σε βαθμό που, όπως ξέρετε, κόντεψε να κλείσει... Ελπίζω να είναι περαστικό αυτό. Κάποτε με ρώτησε ένας δημοσιογράφος για τις πολιτικές μου θέσεις. Αν και όταν κάνω μια καθαρά μουσική συνέντευξη δεν βλέπω τον λόγο να ανακατεύουμε την πολιτική στη συζήτηση, απήντησα και είπα ότι έχω μία πολιτική θέση: να κάνω τη δουλειά μου όσο σωστότερα μπορώ, να πληρώνω τους φόρους μου μέχρι το τελευταίο σαντίμ (σ.σ.: η υποδιαίρεση του γαλλικού φράγκου πριν την έλευση του ευρώ) και να εύχομαι καλή διαχείριση του μεν και του άλλου. Μην ξεχνάτε ότι επέστρεψα στην Ελλάδα για δουλειά το 1991 και το σλόγκαν του κράτους εκείνη την εποχή ήταν «Αγαπάς την Ελλάδα; Απόδειξη…».\nΕίδα ότι το αναφέρατε ως εντύπωση και σε μια πρόσφατη συνέντευξή σας αυτό, μέσα στο 2011… Άρα σας έχει εντυπωθεί…\nΜε έχει τραυματίσει, για την ακρίβεια. Να σας πω γιατί. Θυμάμαι ότι όταν πλήρωσα για πρώτη φορά τους φόρους μου στη Γαλλία ένιωσα περήφανος ως πολίτης [σ.σ.: έλαβε τη γαλλική υπηκοότητα το 1977]. Ένιωσα μέλος εκείνης κοινωνίας και έβλεπα ότι αυτό που ο πολίτης συνείσφερε στο κράτος έδινε τη δυνατότητα στον μηχανισμό να κινείται και να κάνει πράγματα υπέρ του πολίτη. Οπότε, όταν διάβασα αυτό το σλόγκαν, ζήτησα μετάφραση. Δεν καταλάβαινα το νόημα. Και μου εξήγησαν ότι οι Έλληνες δεν πληρώνουν ποτέ σωστά τους φόρους τους. Και το θεώρησα αντικοινωνικό. Αλλά έστω από τη στιγμή που έγινε συνείδηση το πρόβλημα και προτάθηκε, αναμένεις ότι δόθηκε η λύση. Αυτό όμως που βλέπω, μιας και μιλήσαμε παραπάνω για τα 20 χρόνια μετά, είναι ότι υπάρχει απόδειξη πια. Απόδειξη όμως για το πόσοι Έλληνες δεν αγαπάνε την Ελλάδα: συνεχίζουν να μην πληρώνουν... Η Καμεράτα ήταν αποτέλεσμα ενός τρόπου σκέψης που λέει «κάνουμε αυτό που λέμε και λέμε αυτό που κάνουμε». Αυτός ήταν ο τρόπος δουλειάς μας. Η διαχείριση λοιπόν αυτού του πράγματος πλέον με ξεπερνάει, δεν κρίνεται από εμένα στα μέρες μας. Αν λοιπόν κινδυνεύει να κλείσει μια τέτοια ορχήστρα δεν ξέρω τι να πω…\nΘα επιστρέψω στη σύγχρονη μουσική, εκείνη του 20ου αιώνα, διότι με την αναφορά μας στον Μότσαρτ πήγαμε σε άλλα πλαίσια. Μιας και μου είπατε ότι έχετε ασχοληθεί όχι μόνο ως ακροατής αλλά και δουλεύοντας με σύγχρονους συνθέτες, ποιοι ήταν για σας εκείνοι που άλλαξαν τον ρου της νότας, της παρτιτούρας και της ενορχήστρωσης;\nDuke Ellington και όλη η αμερικάνικη/αφρικάνικη τζαζ. Ιγκόρ Στραβίνσκι οπωσδήποτε –όπως και η αμερικάνικη σχολή, ο Aaron Copland, ο Virgil Thomson και γενικότερα αυτή που δίδαξε η Nadia Boulanger, με την οποία είχα και την τύχη να γνωριστώ και να συνεργαστώ. Από εκεί και πέρα στα σίγουρα ο Max Deutsch, που ανήκε στην πρώτη γενιά των μαθητών του Arnold Schoenberg, ο οποίος δίδασκε μεν τη δωδεκάφθογγη λογική αλλά χωρίς δόγμα. Όταν λοιπόν ο Schoenberg κλεινόταν με τους μαθητές του σε ένα δωμάτιο κι έλεγαν «να ποιο θα είναι το δόγμα για τα επόμενα 50 χρόνια», αυτό είχε συνέπειες που τρόμαξαν ακόμα και τους ίδιους. Οδήγησαν την έντεχνη μουσική σε ολωσδιόλου εγκεφαλικούς δρόμους. Από τη δεκαετία του 1970 αρχίζει πάντως να φθίνει το όλο πράγμα. Στη Γαλλία υπάρχει βέβαια ακόμα ο Pierre Boulez, o οποίος όμως έχει πια βάλει νερό στο κρασί του, καθώς γενικότερα τα πράγματα οδηγήθηκαν σε αδιέξοδο. Άλλοι σταμάτησαν να γράφουν μουσική –όπως ο Sibelius– ενώ άλλοι έκαψαν τις παρτιτούρες τους. Θυμάμαι έναν συνθέτη που μου έλεγε «μα αν αυτοί οι καινούργιοι δρόμοι είναι ένας νέος δρόμος δράσης, γιατί πρέπει να αποκλείει οτιδήποτε υπήρχε πριν;». Αν είναι μια καινούργια ελευθερία δεν έχει να φοβηθεί τίποτα. Στη Γαλλία όμως της δεκαετίας του 1950 ο Shostakovich, ο οποίος έγραφε ακόμα τονικά (όπως και άλλοι συνθέτες), ήταν για φτύσιμο. Αντιλαμβάνεται λοιπόν κανείς ότι οι εκπρόσωποι κάποιων μοντέρνων ρευμάτων ήταν Αγιατολάδες...\nΟ συνθέτης έχει το δικαίωμα να κινείται ελεύθερα. Πόσο μάλλον όταν ο ίδιος ο Schoenberg παρουσίασε την Εξαϋλωμένη Νύχτα και, όταν του είπαν οι ακαδημαϊκοί ότι δεν υπάρχουν τέτοιες συγχορδίες, εκείνος απάντησε «Αφού τις έχω γράψει, υπάρχουν». Αυτό είναι η ελευθερία. Ας πάμε να αναλύσουμε ακαδημαϊκά το πρελούδιο στο Απομεσήμερο Ενός Φαύνου του Debussy: δεν μπορούμε, δεν στέκει από καμιά πλευρά... Το θέμα είναι έτσι τι κάνουμε με τους ήχους. Πρέπει να αφοπλίσω τις έκτες και τις τρίτες; Υπάρχει μια γενιά, νεώτερη (γύρω στα 50), που συνθέτει πραγματικά απελευθερωμένα. Δημιουργεί πραγματικά ελεύθερη μουσική, χωρίς κανένα κόμπλεξ και ταμπού…\nΝομίζω ότι δεν υπάρχει καλύτερη επωδός από αυτήν ακριβώς τη φράση σας, μιας και ο χρόνος σας είναι πολύτιμος –ειδικότερα από τη στιγμή που ελλοχεύουν σε κάθε γωνία του σπιτιού σας οι εργάτες του φυσικού αερίου (γελάει παρατεταμένα). Ειλικρινά σας ευχαριστώ κύριε Μυράτ για την τιμή που κάνατε στο Avopolis….\nΕγώ σας ευχαριστώ. Να είσαστε καλά.


Πέμπτη 18 Ιουνίου Λογοτεχνικές συναντήσεις του ΛΕΑ στο σπίτι με τον Χουάν Γκαμπριέλ Βάσκες – LEA Festival\n[\t1 Ιουνίου, 2020 by Mary Mitz 0 Comments ]\nΠέμπτη 18 Ιουνίου Λογοτεχνικές συναντήσεις του ΛΕΑ στο σπίτι με τον Χουάν Γκαμπριέλ Βάσκες\nΟ Κολομβιανός συγγραφέας Χουάν Γκαμπριέλ Βάσκες συνομιλεί διαδικτυακά με τον μεταφραστή του Αχιλλέα Κυριακίδη, την Πέμπτη 18 Ιουνίου στις 20:00, με αφορμή την έκδοση της νέας του συλλογής διηγημάτων Τραγούδια για την πυρκαγιά.\nΜια φωτογράφος, ιχνηλατώντας την αλήθεια, αντιλαμβάνεται κάτι που θα προτιμούσε ν’ αγνοεί. Ένας βετεράνος του Πολέμου της Κορέας έρχεται αντιμέτωπος με το παρελθόν του, στη διάρκεια μιας συνάντησης που αρχικά φαινόταν ακίνδυνη. Ο αφηγητής, παίζοντας κομπάρσος στο γύρισμα μιας ταινίας του Πολάνσκι, παρατηρεί το πρόσωπο του σκηνοθέτη, ψάχνοντας για σημάδια στον απόηχο της δολοφονίας της Σάρον Τέιτ. Η διαδικτυακή αναζήτηση ενός βιβλίου που είχε εκδοθεί το 1887, οδηγεί έναν συγγραφέα ν’ ανακαλύψει τη ζωή μιας παθιασμένης γυναίκας. Οι χαρακτήρες του βιβλίου είναι άνδρες και γυναίκες που έχουν υποστεί βία με άμεσο ή έμμεσο τρόπο, και η ζωή τους αλλάζει ολοκληρωτικά από μια τυχαία συνάντηση ή τη δράση ακατανόητων δυνάμεων.


Bazaar από το Σικιαρίδειο Ίδρυμα στην Αίγλη Ζαπείου - Ενυπόγραφα\nO Σύλλογος Εργαζομένων στο Σικιαρίδειο καλούν τους φίλους του Ιδρύματος στις 21/12 να επισκεφθούν το bazaar που θα πραγματοποιηθεί στην Αίγλη Ζαπείου, όπου θα διατεθούν έργα-δημιουργίες των παιδιών που φιλοξενεί (δείτε το σχετικό σποτάκι http://youtu.be/ESLCBb-aSHU).\nΧαμογέλα έτσι κάνω και εγώ…\nΣας προσκαλούμε να υποδεχθούμε όλοι μαζί τα Χριστούγεννα με χαρά και πολλά χαμόγελα. Γιατί συνεχίζουμε να παλεύουμε παρ΄ όλες τις δυσκολίες με τις οποίες ερχόμαστε αντιμέτωποι και να πράττουμε το καλύτερο για το μέλλον των παιδιών μας.\nΣας περιμένουμε στην Αίγλη Ζάππειο (αίθουσα Πρωτέας ) 21/12/2014, για να μας στηρίξετε στο έργο μας. Θα πραγματοποιηθεί bazaar όπου θα διατεθούν έργα – δημιουργίες των παιδιών φτιαγμένα με πολύ αγάπη και μεράκι.\nTags #Σικιαρίδειο ίδρυμα\nΡ. Δούρου: «Η Περιφέρεια θα αλλάξει για να βρίσκεται στο πλευρό των πολιτών»


Κονφί - Confit - About Woman\nΚονφί – Confit. Η λέξη κονφί στην μαγειρική χρησιμοποιείται σήμερα για διαφορετικές παρασκευές συνταγών σε φαγητά, όπως, ντομάτες, διάφορα λαχανικά, ψάρια και θαλασσινά. Αρκετοί την διαβάζουν στα μενού των γκουρμε και όχι μόνο εστιατορίων.\nΠόσοι άραγε γνωρίζουν τι ακριβώς σημαίνει;\nΠόσοι από αυτούς εντυπωσιάζονται και παραγγέλνουν ένα πιάτο με παρασκευή κονφί;\nΟι υποψιασμένοι θα θεωρήσουν πως το κονφί είναι φαγητό με γλυκιά γεύση ίσως από την γαλλική προέλευση της λέξης.\nΌρος που αναφέρεται στον τρόπο προετοιμασίας και συντήρησης μιας πρώτης ύλης. Ωμής ή μαγειρεμένης, με τη βοήθεια λίπους, αλατιού ή ζάχαρης.\nΗ λέξη «κονφί» γενικότερα όμως ακολουθεί διάφορα υλικά (π.χ. λεμόνι κονφί, φρούτα κονφί). Υποδηλώνει ότι έχουν υποστεί την ανάλογη διαδικασία που επιτρέπει να διατηρηθούν αναλλοίωτα σε βάθος χρόνου.\nΤο κλασικό κονφί ξεκίνησε από τη νοτιοδυτική Γαλλία. Πρόκειται για κομμάτια άπαχο χοιρινό, πάπια, άλλα πουλερικά ή κυνήγι. Που αλείφονται με αλάτι ή μένουν στην άλμη για κάποιες ώρες. Κατόπιν αφού στραγγίσουν καλά, σιγοβράζουν μέσα στο λίπος της πάπιας ή του χοιρινού μαζί με μυρωδικά.\nΜεταφέρονται έπειτα σε πήλινα δοχεία και φυλάγονται μέσα στο λίπος, το οποίο πρέπει να σκεπάζει τελείως το κρέας.\nΕίναι δηλαδή το κονφί μια παλιά μέθοδος διατήρησης του κρέατος, από την εποχή που δεν υπήρχαν ψυγεία. Μικρά κομμάτια από αυτό το διατηρημένο κρέας ή τα πουλερικά τα προσθέτουν σε διάφορα φαγητά με φασόλια. Για παράδειγμα, αλλά και σε χειμωνιάτικες σούπες, σε ψητές ή σοταρισμένες πατάτες κ.λπ.\nΤο κάθε λογής κονφί δίνει βάθος και νοστιμιά, μια και η γεύση του είναι πλούσια, έντονη και αλμυρή.\nΤα τελευταία χρόνια, όμως, γίνεται πλατιά χρήση του όρου κονφί. Για κάθε είδους φαγώσιμα που σιγοβράζουν όχι σε λίπος, αλλά σε ελαιόλαδο.\nΟι παρασκευές κονφί συντηρούνται για αρκετούς μήνες σε σκοτεινό μέρος. Μπορούν να προσφέρουν γεύση και άρωμα στα φαγητά και τα γλυκά μας.\nTags : ConfitΚονφίμαγειραςμαγειρική τέχνηπαρασκευή συντήρηση πρώτης ύλης\nAW 19 Φεβρουαρίου 2020


Με υπογραφή Αθανασιάδη ο ΠΑΟΚ 2-1 τη Βέροια - NOTOSPORT\nΚυριακή, 17 Ιανουάριος 2016 19:27\nΜε υπογραφή Αθανασιάδη ο ΠΑΟΚ 2-1 τη Βέροια\nΚάνει ξανά την Τούμπα κάστρο! Ο ΠΑΟΚ για τρίτο σερί ματς και συνολικά τέταρτο διαδοχικό εντός έδρας σε όλες τις διοργανώσεις πήρε τη νίκη κι έδειξε ότι έχει αρχίσει να ανεβαίνει αισθητά στο σπίτι του. Το απόγευμα της Κυριακής (17/1) αντίπαλός του ήταν η Βέροια, την οποία κέρδισε με 2-1. Το σκορ, μάλιστα, δεν λέει την αλήθεια για την ανωτερότητά του, αφού σε όλη τη διάρκεια του αγώνα οι Θεσσαλονικείς δεν ανησύχησαν.\nΛίγο έλειψε, όμως, να πληρώσουν ένα μεγάλο λάθος που έκαναν Μελίσσας και Σκόνδρας. Αυτό τελικά δεν έγινε με τον ΠΑΟΚ να καταφέρνει να εξαργυρώσει την υπεροχή του. Μπερμπάτοφ και Αθανασιάδης ήταν οι σκόρερ για την ομάδα του Ιγκόρ Τούντορ. Θετικός ο Μακ, πολύ καλός στο ημίχρονο που αγωνίστηκε ο Χαρίσης για δεύτερο σερί ματς πρωταθλήματος.\nΌσο για τη Βέροια, πήγε στην Τούμπα για να παίξει μόνο άμυνα και τελικά δεν τα κατάφερε. Γνώρισε δεύτερη εκτός έδρας ήττα στο πρωτάθλημα κι επιβεβαίωσε ξανά πόσο φτωχή είναι μεσοεπιθετικά. Έβαλε ένα γκολ χωρίς να κάνει φάσεις και για πέμπτο σερί ματς έμεινε χωρίς νίκη.\nΑνώτερος σε όλο το πρώτο ημίχρονο ήταν ο ΠΑΟΚ. Το πρόβλημα, όμως, για εκείνον ήταν πως δεν είχε τη φαντασία για να διασπάσει την πολυπρόσωπη άμυνα της Βέροιας. Κυκλοφορούσε την μπάλα, αλλά δυσκολευόταν να δημιουργήσει ρήγματα.\nΑυτός ήταν και ο λόγος για τον οποίο ο Τούντορ άρχισε να το ψάχνει. Άλλαξε πλευρές Μακ και Ζάιρο κι έτσι οι Θεσσαλονικείς πήγαιναν από δεξιά με τον Σλοβάκο. Ωστόσο, ούτε έτσι ήταν εύκολο να βρουν χώρους και να βγάλουν φάσεις.\nΟ ΠΑΟΚ δυσκολευόταν να πατήσει πολύ περιοχή κόντρα σε μία ομάδα που το μόνο που έκανε είναι να αμύνεται. Η Βέροια έπαιζε με τις γραμμές της πολύ βαθιά προκειμένου να έχει αρκετούς παίκτες της μπροστά από την εστία του Καντιμοίρη. Ήταν σχεδόν ακίνδυνη, αλλά πετύχαινε αυτό που ήθελε.\nΠρος το φινάλε 45λέπτου οι «ασπρόμαυροι» φόρτσαραν και τελικά στο 42' ο Σκόνδρας κέρδισε πέναλτι. Ο Μπερμπάτοφ το εκτέλεσε εύστοχα δύο λεπτά μετά και έλυσε τον γόρδιο δεσμό απελευθερώνοντας και τους συμπαίκτες του από το άγχος.\nΩς προς την εικόνα του αγώνα δεν άλλαξαν πολλά στο δεύτερο ημίχρονο. Η Βέροια μπορεί να έπρεπε να βρει γκολ, αλλά συνέχισε στο ίδιο μοτίβο. Έκλεινε τους χώρους, είχε μεγάλο πρόβλημα στο να αναπτυχθεί και δύσκολο να απειλήσει τον ΠΑΟΚ.\nΦαινόταν ότι οι Ημαθιώτες μόνο από κάποιο στημένο θα μπορούσαν να βρουν δίχτυα ή από κάποιο λάθος. Τελικά Σκόνδρας και Μελίσσας στο 65' δεν κατάφεραν να συνεννοηθούν κι έκαναν δώρο το 1-1 στον Μαγιέφσκι.\nΤο αποτέλεσμα ήταν οι παίκτες του ΠΑΟΚ να αγχωθούν ξανά και να βρεθούν αντιμέτωποι με τη μαζική άμυνα των φιλοξενούμενων. Εκείνος που είχε ενέργεια και ταχύτητα και προκαλούσε συνεχώς προβλήματα από τη στιγμή που πέρασε στον αγωνιστικό χώρο ήταν ο Χαρίσης, ο οποίος δεν δίσταζε να δοκιμάσει και το πόδι του από μακριά.\nΟ Τούντορ έβαλε και τον Μυστακίδη και από τα δικά του πόδια τελικά ξεκίνησε η φάση για το 2-1 με τον Αθανασιάδη να είναι εκείνος που σκοράρει στο 74'. Ο αρχηγός έδωσε έτσι το τρίποντο, καθώς τα επόμενα λεπτά ήταν διαδικαστικού χαρακτήρα. Η Βέροια αδυνατούσε να απειλήσει και ο ΠΑΟΚ κράτησε το τρίποντο χωρίς να δεχτεί καμία πίεση.\nΔιαιτητής της αναμέτρησης ήταν ο Δημητρόπουλος (Φθιώτιδας), βοηθοί οι Γεωργαράκος (Αθηνών) και Κασσαβέτης (Αιτ/νίας), ενώ τέταρτος ο Τίκας (Καρδίτσας).\nΚίτρινες: 88' Κάτσε - 43' Αμπντούν, 76' Γεωργιάδης, 80' Νάστος\nΠΑΟΚ (Ιγκόρ Τούντορ): Μελίσσας, Σκόνδρας, Βίτορ, Μαλεζάς (46' Χαρίσης), Κοροβέσης, Τσιόλης, Κάτσε, Ζάιρο (69' Μυστακίδης), Μακ (77' Πέλκας), Μπερμπάτοφ, Αθανασιάδης.\nΒΕΡΟΙΑ (Γιώργος Γεωργιάδης): Καντιμοίρης, Μαλόν, Όστοϊτς, Μαραγκός, Νάστος, Άρτσε, Σιόντης, Γεωργιάδης, Αμπντούν (46' Νέτο), Μαγιέφσκι, Κόλα (46' Καϊκούτ).\nΠερισσότερα σε αυτή την κατηγορία: « Πέρασε και από τα Γιάννενα η ΑΕΚ, 2-0 τον ΠΑΣ Με ανατροπή ο Αστέρας, 3-1 την Καλλονή »


Καθαρισμός Σκάφους | Συντήρηση Σκάφους | ergomarket.gr\nΑρχικήBLOG ERGOMARKETΚαθαρισμός - Συντήρηση Σκάφους\nΗ χειμερινή σαιζόν τελείωσε και ήρθε η ώρα για την σωστή συντήρηση του σκάφους (φουσκωτού ή πολυεστερικού ), και τον καθαρισμό του, που είναι απολύτως αναγκαία.\nTο πρώτο μας μέλημα είναι ο καθαρισμός της γάστρας και της κουβέρτας. Για το πλύσιμο του σκάφους μπορείτε να χρησιμοποιήσετε κοινά απορρυπαντικά, όμως, να προσέχετε ώστε να μην περιέχουν αμμωνία. Αν το «gel coat» είναι κατεστραμμένο θα πρέπει να το επιδιορθώσετε γιατί στις πιο σοβαρές περιπτώσεις υπάρχει η δυνατότητα διείσδυσης του νερού όταν το σκάφος βρίσκεται στο νερό και μπορεί να οδηγήσει σε άλλα μεγαλύτερα προβλήματα. Αν το «gel coat» είναι θολό τότε μπορείτε να το γυαλίσετε είτε με το χέρι, είτε με κάποιο αλοιφαδόρο χρησιμοποιώντας την κατάλληλη γυαλιστική αλοιφή σκαφών, προτείνουμε την σειρά της Farecla.\nΌμως η πιο δύσκολη και κουραστική, αλλά σημαντική δουλειά, είναι ο καθαρισμός των υφάλων ειδικά όταν το σκάφος σας έχει μείνει στο νερό για πολύ καιρό και ακίνητο. Αν τα ύφαλα του σκάφους έχουν περαστεί παλαιότερα με φαρμάκι πρέπει να καθαριστούν, με τον κλασικό τρόπο ή με κάποιο διαβρωτικό για υφαλοχρώματα. Ο καθαρισμός πρέπει να γίνει με πολύ προσοχή ώστε η επιφάνεια, αφού καθαριστεί, να παραμείνει λεία, αυτή είναι απαραίτητη προϋπόθεση, για την διατήρηση της ταχύτητας του σκάφους και κατ' επέκταση την οικονομία στα καύσιμα. Κακή και ανώμαλη επιφάνεια στα ύφαλα ισούται με ΜΕΓΑΛΗ ΚΑΤΑΝΑΛΩΣΗ ΚΑΥΣΙΜΩΝ.\nΥπάρχουν διάφοροι τύποι υφαλοχρωμάτων (προτείνουμε την σειρά της pellachrom) που χωρίζονται σε σκληρά, μαλακά και αυτοκαθαριζόμενα. Τα σκληρά υφαλοχρώματα είναι κατάλληλα για όλους τους τύπους σκαφών και συνήθως χρησιμοποιούνται σε σκάφη που η ταχύτητα τους φτάνει τους 30 κόμβους. Τώρα υπάρχει και γραμμή της ισάλου που η προστασία της μπορεί να γίνει ακόμα πιο αποτελεσματική με την χρήση βερνικιού που καλύπτει γδαρσίματα και αμυχές καθώς και με τη χρήση σμάλτων που είναι σε μεγάλο βαθμό αντιπροσκολλητικά.\nΗ συντήρηση και ο καθαρισμός του σκάφους είναι μια επίπονη εργασία αλλά θα μπορέσετε να απολαύσετε το καλοκαίρι με το σκάφος σας οικονομικά, ήρεμα και χωρίς προβλήματα.\nΣκάφος! Οδηγίες για την συντήρηση και βαφή του σκάφους σας.


GRAND Magazine - Λιγκουίνι με θαλασσινά\n2 μεγάλες ώριμες ντομάτες ξεφλουδισμένες και κομμένες σε κύβους\n1. Πλένετε και καθαρίζετε όλα τα θαλασσινά πολύ καλά. Σε μέτρια δυνατή φωτιά ζεσταίνετε το ελαιόλαδο σε μεγάλο και βαθύ τηγάνι και σοτάρετε το κρεμμύδι, το σκόρδο και την πιπεριά για 1 λεπτό. Προσθέστε τα θαλασσινά και σκεπάστε τα με καπάκι κατσαρόλας για 3-4 λεπτά. Σβήστε με το κρασί, προσθέστε τη ντομάτα, το θυμάρι και τον μαϊντανό και βράστε για μερικά λεπτά.\n2. Σε άφθονο αλατισμένο νερό βράστε τα λιγκουίνι σύμφωνα με τις οδηγίες που θα βρείτε στη συσκευασία. Σουρώστε τα χωρίς να τα κρυώσετε και ρίξτε τα στο τηγάνι με τη σάλτσα. Ανακατέψτε μέχρι να δέσει η σάλτσα και σερβίρετε αμέσως σε πιατέλα. Τοποθετήστε τα θαλασσινά από επάνω. Γαρνίρετε με λίγο μαϊντανό και φρεσκοτριμμένο πιπέρι.\nΜη χρησιμοποιήσετε τα θαλασσινά που δεν άνοιξε το κέλυφος τους στη διάρκεια της εκτέλεσης.\nΜπορείτε να αντικαταστήσετε τα φρέσκα θαλασσινά με κατεψυγμένα.


Η Κροτόνε είχε υποχρεώσει σε ισοπαλία την πρωταθλήτρια Γιουβέντους την περασμένη αγωνιστική, αλλά η Κάλιαρι την ανάγκασε να φύγει ηττημένη από τη «Σαρντένια Αρένα».\nΟι νησιώτες επιβλήθηκαν με 4-2 στο πλαίσιο της 5ης αγωνιστικής κι έκαναν βαθμολογικό άλμα μπαίνοντας στην πρώτη δεκάδα, σε αντίθεση με την ομάδα της Καλαβρίας που παραμένει ουραγός με μόνο βαθμό εκείνον απέναντι στους «μπιανκονέρι».\nΜάλιστα, το δρόμο προς τη νίκη των γηπεδούχων άνοιξε ο Μπάμπης Λυκογιάννης, με τον διεθνή αμυντικό να ισοφαρίζει στο 25΄ το προβάδισμα που είχε δώσει στην Κροτόνε τέσσερα λεπτά νωρίτερα ο Τζούνιορ Μεσίας.\nΤο πρώτο ημίχρονο ήταν αρκούντως θεαματικό και... ανατρεπτικό, αφού η Κάλιαρι προηγήθηκε στη συνέχεια, ισοφαρίστηκε και ξαναπέρασε εκ νέου στην εκπνοή των πρώτων 45 λεπτών.\nΤελικά, η μαχητικότητα των φιλοξενούμενων εξανεμίστηκε στο 48ο λεπτό, όταν αποβλήθηκε με δεύτερη κίτρινη κάρτα ο Τσιγκαρίνι για φάουλ στον Ζοάο Πέδρο, ο οποίος διαμόρφωσε το τελικό σκορ στο 84΄. Ο Λυκογιάννης αντικαταστάθηκε στο 81΄ από τον Κλάβαν.\nΣασουόλο-Τορίνο 3-3 (71΄ Τζούριτσιτς, 84΄ Κίρικες, 85΄ Καπούτο - 33΄ Λινέτι, 77΄ Μπελότι, 79΄ Λούκιτς)\nΑταλάντα-Σαμπντόρια 1-3 (80΄ πεν. Ζαπάτα - 13΄ Κουαλιαρέλα, 59΄ Θόρσμπι, 90+2΄ Γιάνκτο)\nΤζένοα-Ίντερ 0-2 (64΄ Λουκάκου, 79΄ Ντ΄ Αμπρόζιο)\nΛάτσιο-Μπολόνια 2-1 (54΄ Αλμπέρτο, 77΄ Ιμπόμπιλε - 90΄+2 Ντε Σιλβέστρι)\nΚάλιαρι-Κροτόνε 4-2 (25΄ Λυκογιάννης, 35΄ Σιμεόνε, 45΄ Σοτίλ, 84΄ Ζοάο Πέδρο - 21΄ Μεσίας, 43΄ Μολίνα)\nΊντερ 10 -5αγ.\nΑταλάντα 9 -5αγ.\nΣαμπντόρια 9 -5αγ.\nΚάλιαρι 7 -5αγ.\nΛάτσιο 7 -5αγ.\nΜπολόνια 3 -5αγ.\nΤελευταία ενημέρωση: Κυριακή, 25 Οκτωβρίου 2020, 18:09


Ευκαιρία για beauté! « Le Blog Le Blog\nΕυκαιρία για beauté!\nΗ Κυριακή είναι κατάλληλη ευκαιρία για beauté.\nΤα γλυκά, Φθινοπωρινά απογεύματα (ακούγεται απαλή μουσική ασανσέρ) παρατηρώ… (τώρα μουσική θρίλερ) όλες τις beauty ατασθαλίες της εβδομάδας όπως “κοιμήθηκα με το make up” “δεν κράτησα σωστό πρόγραμμα διατροφής” “αμέλησα την ενυδάτωση του προσώπου μου”. Τώρα η θαμπάδα είναι μαζί μαζί με τύψεις και την υπόσχεση στον εαυτό μου ότι δεν θα το επαναλάβω.\n‘Οταν η επιδερμίδα μας στέλνει σήμα sos τότε έχουμε τα παρακάτω συμπτώματα:\nΚούραση κάτω από τα μάτια.\nΜαύροι κύκλοι (ακόμα χειρότερο)\nΞηρότητα σε σημεία του σώματος και σκληρά σημεία σε φτέρνες αγκώνες κτλ.\nΚοκκινίλες για όσες έχουν ευαίσθητη επιδερμίδα.\nΣημάδια ακμής για όσες έχουν μικτή λιπαρή επιδερμίδα (μάλλον παραλείψατε τον ντεμακιγιάζ σας).\nΗ λύση είναι η εξής: Kάντε κατάληψη στο μπάνιο και εφαρμόστε ένα full πρόγραμμα beauté.\nΕπιλέξτε ένα αφρόλουτρο με πλούσιο, ενυδατικό αφρό. Με ένα φυσικό σφουγγάρι απολέπισης κάντε μασάζ στο σώμα σας ξεκινώντας από τα άκρα και προς τα πάνω. Tip: Το νερό θα πρέπει να είναι χλιαρό ΟΧΙ ζεστό! To καυτό νερό αφυδατώνει την επιδερμίδα. Μπορείτε αντί για σφουγγάρι να φτιάξετε το δικό σας scrub σώματος με αυτή τη σπιτική συνταγή.\nΤαμπονάρετε απαλά το σώμα σας με την πετσέτα και όσο νιώθετε την επιδερμίδα σας ακόμα νωπή, απλώστε γενναίες ποσότητες μίας ενυδατικής κρέμας σώματος. Σε φτέρνες, αγκώνες και πέλματα επιλέξτε ένα προϊόν body butter. Αφήστε το να απορροφηθεί καλά από την επιδερμίδα.\nΞεπλύνετε τα χέρια σας από τα προηγούμενα προϊόντα και περάστε στον βαθύ καθαρισμό του προσώπου σας. Απομακρύνετε με το γαλάκτωμα ή λοσιόν κάθε ίχνος μακιγιάζ. Στη συνέχεια, ρίξτε λίγο χλιαρό νερό. Τώρα καλό θα ήταν να εφαρμόσετε ένα scrub προσώπου με αντιοξειδωτικά συστατικά που θα απομακρύνει τα νεκρά κύτταρα λούζοντας την επιδερμίδα στο φως. Είναι η πιο δυναμική λύση που μπορείτε να προσφέρετε στην επιδερμίδα σας αφού την ανανεώνει σε χρόνο dt. Κάντε κυκλικό μασάζ και μη ξεχάσετε την περιοχή του λαιμού. Ξεπλύνετε πάλι καλά το προϊόν με χλιαρό νερό.\nΤip: Στα μάτια με μία μπατονέτα αφαιρέστε σχολαστικά υπολείμματα από μάσκαρα και μολύβι ματιών.\nΚάτι που δεν πρέπει να λείπει από μπουντουάρ σας είναι η ενυδατική μάσκα προσώπου. Απλώστε την ομοιόμορφα και δώστε όσο χρόνο προβλέπουν οι οδηγίες στη συσκευασία.\nΕάν η μάσκα δεν είναι κατάλληλη για την περιοχή των ματιών τότε, η κρέμα ματιών, είναι απαραίτητη. Εφαρμόστε την ταμποναριστά κάνοντας ελαφρά χτυπηματάκια με τα δάχτυλά σας από την εσωτερική προς την εξωτερική γωνία των ματιών (ποτέ δεν τρίβουμε τη κρέμα ματιών).\nΕάν βλέπετε σπυράκια, αφήστε για σήμερα τουλάχιστον στην άκρη το make up. Εφαρμόστε μία τοπική αγωγή με σαλικυλικό οξύ ή μία αντιβιοτική κρέμα που σας έχει συστήσει ο δερματολόγος.\nΕάν νιώθετε κουρασμένη βάλτε στο πρόγραμμα ένα μεσημεριανό ύπνο.\nΤο βράδυ, πριν κοιμηθείτε, εφαρμόστε μόνο ένα λάμψης σέρουμ ή απλά κάντε ένα καλό καθαρισμό. Πηγαίνετε για ύπνο νωρίς.\nΑύριο πρωί θα ξυπνήσετε σίγουρα πιο λαμπερή.\nExtra tips: Είναι πολύ σημαντικό να κάντε ένα διατροφικό detox. Πιείτε τουλάχιστον ένα λίτρο νερό μέσα στη μέρα και ασκηθείτε. Το απόγευμα πιείτε ένα φλιτζάνι πράσινο τσάι. Αποφύγετε τον καφέ, τα λιπαρά και γλυκά.\nΕννοείται ότι τα προϊόντα σας θα πρέπει να ανταποκρίνονται στον τύπο επιδερμίδας σας (λιπαρή-μικτή-ξηρή-ευαίσθητη).\nPhilosykos, το iconic άρωμα της Diptyque\nH νέα καμπάνια ενός από τα πιο αναγνωρίσιμα αρώματ…\n‘Αστα τα μαλλάκια σου ανακατωμένα\nΣήμερα το βράδυ θυμήσου να περιποιηθείς σωστά την …\nO οίκος Dior, με αφορμή το άρωμα Eau Sauvage, μας …\nΜAC X Proenza Schouler\nH πιο hot συνεργασία αυτή τη στιγμή στα stands της...\nΤο βασίλειό μου για ένα αφρόλουτρο\nΠως να πετύχεις το τέλειο χειμωνιάτικο αφρόλουτρο....\nΕυχαριστώ Κύριε Picasso


ομαδικές εκθέσεις - Η έκθεση Block εγκαινιάζεται την Τρίτη 28 Ιανουαρίου 2014 στις 20:00 στo project room Owl Art Space\nBLOCK σε ΑΣΠΡΟ – ΜΑΥΡΟ\nProject room Owl Art Space\nΜια έκθεση μεταξύ συμβολικού και πραγματικού\n28 Ιανουαρίου - 28 Φεβρουαρίου 2014\nΤο σχέδιο στα έργα της έκθεσης Block υφίσταται ως άμεση μορφή αποτύπωσης και αναζήτησης των αντιθέσεων που παραμένουν χρήσιμες έως και γόνιμες υπό τον όρο της συνείδησης των ορίων, της σύνθεσης και κατασκευής , της πρόσ-θεσης και της αφαίρεσης.\nΗ έκθεση Block σε άσπρο -μαύρο κινείται μεταξύ πραγματικού και συμβολικού. Από τα σχεδιαστικά block έως το “μπλοκάρισμα” με την έννοια του εμποδίου, αυτοαναφορικά με την έννοια της αναζήτησης και θέσης και αναφορικά με την κατάσταση της πραγματικότητας της κοινωνικοπολιτικής κρίσης. Ποιo είναι το περίγραμμα που θα επικρατήσει; Μέσα από ποια διαδικασία υλοποίησης; Υπάρχει αυτό που σβήνει αφήνοντας το ίχνος του και αυτό που αποκαλύπτεται , το αέναο ως ανοιχτή φόρμα και το σχηματοποιημένο άμεσα δομημένο με μία λογική de facto, αποδομητική.\nΣε μία κοινωνία second life, άχρονη, άτοπη, απέραντη, με πολλά στερητικά α- οι άνθρωποι υπάρχουν σε μια λογιστική λογικη, αριθμών και ψηφίων και κατοικούν ά-στέγη, σε διαμερισματικά block από μπετόν. Οι καλλιτέχνες με τα σχέδια τους στην έκθεση block εκθέτουν την πολυσχιδή πραγματικότητα, μέσα από διαφορετικές πλαστικές προσεγγίσεις, συνοψίζοντας το καθημερινό βίωμα ,σε ποιητική εναλλαγή φωτός–σκοταδιού και αντανακλούν την μελαγχολία του τόπου, μέσα από την διττή ανάγνωση της πραγματικότητας του συμβόλου και του περιεχομένου, με μια αντεστραμμένη οπτική, αυτή της μεταφοράς και της πραγματικότητας της ευτοπίας , αποκαλύπτοντας έτσι τις δυνατότητες της δημιουργίας εν γένει, του ελάχιστου και του μέγιστου, του πλήρους και περιεκτικού.\nΚορνήλιος Γραμμένος, Γεωργία Δαμοπούλου, Αιμιλία Μπαντούνα,Αλεξάνδρα Νασιούλα, Μαρούσα Παραβάλου, Μυρτώ Σταμπούλου.\nΔευτέρα-Τρίτη, Πέμπτη –Παρασκευή: 17.00-20.00\nΣάββατο 13.00 – 18.00\nΕγκαίνια έκθεσης: Τρίτη 28 Ιανουαρίου, 20:00\nΘέσπιδος 10, 105 58, Ακρόπολη, http://owlartspace.weebly.com/


Αύξηση των απελάσεων προανήγγειλε η Μέρκελ - Ας Μιλήσουμε Επιτέλους\n12/23/2016 08:20:00 μ.μ.\nLabels Γερμανία, Ευρώπη, Ισλάμ, λαθρομετανάστες, Ροή, τρομοκρατία\nΑνώνυμος 23 Δεκεμβρίου 2016 - 8:46 μ.μ.\nΕυτυχώς που δεν τον σκότωσαν στην Ελλάδα, θα έβγαινε κάθε εμμονικό ανθελληνικό σκουπίδι και θα μιλούσε για τα δικαιώματα αυτών τον φονιάδων. Εντάξει μωρέ 12 χριστιανοί λιγότεροι, το θέμα είναι να μην υπάρχει μίσος κατά των ταξικών αδερφών μας και αν φοβούνται οι χριστιανοί να γιορτάσουν δεν υπάρχει κανένα πρόβλημα, ας κλειστούν στα σπίτια τους.\nTeo 24 Δεκεμβρίου 2016 - 8:16 π.μ.\nToν σοιμπλε κ τους βιομηχανους τους ρωτησε;\nΑνώνυμος 24 Δεκεμβρίου 2016 - 3:40 μ.μ.\nΓΙΑΤΙ ΝΑ ΜΗΝ ΚΑΝΕΙ ΑΠΕΛΑΣΕΙΣ;\nΑΜΑ ΕΧΕΙ ΕΤΟΙΜΗ ΤΗ ΣΚΑΤΑΠΟΘΗΚΗ ΓΙΑ ΟΛΑ ΑΥΤΑ ΤΑ ΑΠΟΚΟΥΡΑΔΑ ΤΟΥ ΙΣΛΑΜ....\nΠΟΛΥ ΚΑΛΑ ΘΑ ΚΑΝΕΙ.\nΑνώνυμος 25 Δεκεμβρίου 2016 - 2:37 π.μ.\nΑυτα που γραφουν οι αρθρογραφοι ειναι για γραικυλους , κομματοπροβατοποιημενους και ηλιθιους .\nΕιναι φανερο πλεον σε ολους τους νοημονες οτι τα σκυλοβουλια υπηρετουν το μπασταρδεμα των κρατων και εξαφανιση των γηγενων πληθυσμων .\nΕδω , στο Ελλαδισταν απο το ' 90 αρχισε η λαθρεποικηση της Πατριδος μας και οι κυνοβουλευτικοι απλα τσεπωναν τις χιλιαδες καθε μηνα για να τον ΒΟΥΛΩΣΟΥΝ και τον βουλωσαν .\nΤωρα οι ιθαγενεις απλα θα θερισουν οτι εσπερναν ολα αυτα τα χρονια .


Τώρα που η Apple αποκάλυψε τα AirPods τρίτης γενιάς με μεγαλύτερη διάρκεια μπαταρίας, βελτιωμένο ήχο (συμπεριλαμβανομένου Spatial Audio) και νέα σχεδίαση με μικρότερο στέλεχος, το επόμενο βήμα είναι να εισαγάγει μια συνέχεια της premium έκδοσης της συσκευής, των AirPods Pro. Τα τελευταία διαθέτουν Active Noise Cancellation (ANC) και λειτουργία διαφάνειας που επιτρέπει στο χρήστη να ακούει θορύβους περιβάλλοντος που κανονικά θα μπλοκάρονταν από το ANC. Τα AirPods Pro 2 θα μπορούσαν να εισαχθούν από την Apple το επόμενο έτος.\nΜετά τη συρρίκνωση του στελέχους στα AirPods τρίτης γενιάς, στα AirPods Pro δεύτερης γενιάς θα μπορούσε να αφαιρεθεί ολόκληρο το στέλεχος σύμφωνα με τον Mark Gurman του Bloomberg. Αυτό σίγουρα δεν είναι αυτό που βλέπουμε στις φωτογραφίες που υποτίθεται ότι δείχνουν την επόμενη επανάληψη των premium True Wireless Stereo ακουστικών της Apple. Το άτομο που παρέδωσε την εικόνα στο MacRumors ισχυρίζεται ότι προέρχονταν από μια «εσωτερική πηγή της Apple». Η μόνη διαφορά μεταξύ των πραγματικού AirPods Pro και της φωτογραφίας που φέρεται να αποκαλύπτει τη συνέχεια είναι η έλλειψη του οπτικού αισθητήρα που βρίσκεται στο κάτω μέρος κάθε ακουστικού. Λαμβάνοντας υπόψη ότι η Apple έχει περάσει από τη χρήση οπτικών αισθητήρων σε αισθητήρα ανίχνευσης δέρματος με τα AirPods 3, ο οπτικός αισθητήρας που λείπει στην πραγματικότητα αυξάνει την πιθανότητα η φωτογραφία των AirPods Pro 2 να είναι γνήσια.\nΕνώ κάποιοι μπορεί να αμφισβητούν τις οπές των ηχείων που βρίσκονται στο κάτω μέρος της θήκης (που θα ήταν ένα ασυνήθιστο μέρος για να τις βρείτε), η πηγή έχει μια απάντηση. Υποτίθεται ότι η ενημέρωση του iOS 16 του επόμενου έτους θα περιλαμβάνει μια νέα δυνατότητα που θα προσφέρει υποστήριξη «Find My» για τα buds των AirPods Pro 2 και τη θήκη μεταφοράς ξεχωριστά. Από τις οπές των ηχείων στο κάτω μέρος της θήκης, θα ακούγεται ένας ήχος που θα βοηθήσει τον χρήστη να βρει την θήκη φόρτισης που ψάχνει.\nΗ πηγή καταργεί επίσης το σχέδιο χωρίς στέλεχος του Gurman για τα AirPods Pro 2 και λέει ότι τέτοιο σχέδιο δεν πρόκειται να συμβεί αυτή τη στιγμή. Ενώ η Apple θα ήθελε να κάνει το προϊόν πιο συμπαγές, η πλήρης απαλλαγή από το στέλεχος μπορεί να δυσκολέψει πολύ την εταιρεία να βρει χώρο για όλα τα κυκλώματα που απαιτούνται για την κατασκευή της συσκευής. Έτσι, ενώ η Apple φέρεται να έχει δοκιμάσει μια πιο στρογγυλεμένη έκδοση των AirPods Pro 2, η ιδέα πιθανότατα θα πρέπει να ακυρωθεί.\nΔεν είναι σαφές ποιες αλλαγές μπορεί να περιλαμβάνει η Apple με τα AirPods Pro 2, αλλά πιθανότατα αυτές θα είναι εσωτερικές, όπως μια μπαταρία μεγαλύτερης χωρητικότητας και πιθανώς νέα τσιπ που παρέχουν καλύτερη εμπειρία ήχου. Μια φυσική αλλαγή που εμφανίζεται στις φωτογραφίες είναι μια μεταλλική θήκη με λουράκι στο πλάι της θήκης φόρτισης στην οποία θα μπορούσε κανείς να συνδέσει έναν ιμάντα. Ενώ η Apple δεν έχει τοποθετήσει λουράκι σε καμία άλλη επανάληψη των θηκών φόρτισης AirPods της, δεν φαίνεται να είναι πολύ τραβηγμένο για την Apple να συμπεριλάβει μια τέτοια δυνατότητα για τη θήκη που θα συνοδεύει τα AirPods Pro 2 το επόμενο έτος.\nΌταν η Apple παρουσίασε τα AirPods τρίτης γενιάς, κράτησε τα AirPods δεύτερης γενιάς ως μοντέλο αρχικής τιμής με τιμή 129 $. Τα AirPods 3 κοστίζουν 179 $ και το AirPods Pro 249 $. Όταν η συνέχεια των AirPods Pro κυκλοφορήσει στην αγορά, θα περιμέναμε να αντικαταστήσει πλήρως την τρέχουσα έκδοση “Pro” του «earable» είτε στην ίδια τιμή είτε με μια μικρή αύξηση της τιμής. Ο στόχος είναι να προσφέρει «καλές» και «καλύτερες» παραλλαγές της συσκευής.\nΔεδομένου ότι οι φωτογραφίες δεν έχουν επιβεβαιωθεί ως γνήσιες από την Apple, αναμένουμε άλλες πληροφορίες τις επόμενες μέρες. Αν πρέπει να μαντέψουμε, τα AirPods Pro 2 θα ανακοινωθούν τον επόμενο Μάρτιο.\nTags: AirPods Pro 2AirPods Pro 2 μπαταρίαAirPods Pro 2 τιμήAirPods Pro 2 χαρακτηριστικάapple airpods pro 2\nNext post Mi Smart Band 6 NFC: επιτέλους διαθέσιμο επίσημα στην Ευρώπη\nPrevious post HUAWEI Nova 9: ξεκίνησε η παγκόσμια διάθεση από 499 €


Απάντηση του Προέδρου του ΣΥΡΙΖΑ Αλ. Τσίπρα σε ερώτηση δημοσιογράφου για τις διαπραγματεύσεις της κυβέρνησης και τη συνάντηση του κ. Σαμαρά με την κα Μέρκελ | ΣΥΡΙΖΑ Συνασπισμός Ριζοσπαστικής Αριστεράς\nΔεν υπάρχει διαπραγμάτευση. Ας μην γελιόμαστε. Έχουμε έναν Πρωθυπουργό ο οποίος σήμερα θα συναντήσει την κα Μέρκελ για να την παρακαλέσει να τον λυπηθεί, μεταφέροντας δηλαδή τις ήδη ειλημμένες αποφάσεις για νέα επιβάρυνση και νέα μέτρα μετά τις ευρωεκλογές. Και με μοναδικό επιχείρημα, λυπηθείτε μας γιατί θα έρθει ο ΣΥΡΙΖΑ. Αυτό είναι το επιχείρημα του πρωθυπουργού και δεν ξέρω αν η κυρία Μέρκελ θα τον λυπηθεί. Αυτό που ξέρω όμως είναι ότι σίγουρα είναι αξιοθρήνητος.


Αυτό είναι το ελληνικό cafe που έγινε διεθνώς γνωστό - MAN of STATUS\nΑυτό είναι το ελληνικό cafe που έγινε διεθνώς γνωστό\nΑν δεν έχετε πάει ακόμα στο Looney Bean δεν είστε αυθεντικοί coffee lovers. Επισκεφθήκαμε το νέο hot spot της Θεσσαλονίκης και σας το συστήνουμε ανεπιφύλακτα.\nTo Looney Bean (=τρελό φασόλι) έχει γίνει, από το καλοκαίρι του 2017 που άνοιξε τις πόρτες του, το πιο δημοφιλές meeting point της Θεσσαλονίκης. Είναι ένα πρωτότυπο bar/café/restaurant με εντυπωσιακό design και πολλές επιλογές για καφέ, φαγητό και cocktails που πρέπει απαραιτήτως να επισκεφτείτε. Ο ξεχωριστός χώρος με το ιδιαίτερο tropical concept, αποπνέει μια μοναδική εξωτική αίσθηση, ενώ προσφέρει το ιδανικότερο περιβάλλον για μια αξέχαστη τροπική εμπειρία!\nΚύρια χαρακτηρηστικα του design αποτελούν τα καταπράσινα τροπικά φυτά, που «φυτρώνουν» παντού στους τοίχους, ή ξεπροβάλλουν από ψηλά, μέσα από τις ιδιαίτερες, μεταλλικές κατασκευές, τα μεγάλα, πλεκτά φωτιστικά και τα ξύλινα «κλουβιά», που μεταφέρουν τον επισκέπτη σε μέρη εξωτικά! Μια πραγματική όαση, για τους Θεσσαλονικείς - και όχι μόνο- όπου κυριαρχούν τα γήινα χρώματα, δίνοντας την αίσθηση τροπικού δάσους. Ειδικά για το σχεδιασμό και το design, το LOONEY BEAN, ήταν υποψήφιο στην κατηγορία Bar/Lounge, ανάμεσα σε 6 finalists παγκοσμίως, για Best of Year Award 2017, του κορυφαίου αμερικανικού περιοδικού Interior Design.\nΜια επίσκεψη στο πιο fresh bar/café/restaurant της πόλης, δεν φτάνει για να δοκιμάσετε όλα τα special dishes που περιλαμβάνει το menu. Επιλέξτε ανάμεσα σε sandwiches με τα πιο φρέσκα υλικά, italian style pizza (εμείς την λατρέψαμε), δροσερές σαλάτες και ξεχωριστές μακαρονάδες, λαχταριστά γλυκά, ομελέτες και pancakes για πρωινό και πολλά ακόμα, που θα σας χαρίσουν μια εκρηκτική, γευστική εμπειρία. Εδώ, θα πιείτε τον καφέ σας, με την πιο όμορφη, πανοραμική, industrial θέα και θα χαλαρώσετε, απολαμβάνοντας ένα ιδιαίτερο, δροσερό cocktail στο εντυπωσιακό rooftop. Ανακαλύψτε το, στον 2ο όροφο του One Salonica outlet mall και ζήστε την απόλυτη Looney εμπειρία!\nΔιεύθυνση: One Salonica outlet mall, 2ος όροφος, Θεσσαλονίκη, Κώττα Ρούλια 10\nΤηλέφωνο: 2310 538627\nFollow Looney Bean on Facebook & Instagram


ΗΡΕΜΟΛΟΓΙΟ Πέμπτη 03.08.2017 | δημοκρατία\nΗΡΕΜΟΛΟΓΙΟ Πέμπτη 03.08.2017\n3|08|2017 | 16:02\n••• Ακόμα μία επική απόφαση στο ενεργητικό μας: Με κλήρωση, όχι με βαθμολογία οι σημαιοφόροι στα σχολεία! Σε λίγο κάθε σχολείο θα κυκλοφορεί κουπόνι στοιχήματος. Παραδείγματα στοιχηματισμού: Σημαιοφόρος ο τυχεράκιας ο Μάριος; Απόδοση 1,20. Αν θα πάρει τη σημαία ο γκαντέμης ο Λουκάς, απόδοση 8,00 κ.ο.κ.\n••• Καλό θα είναι να επεκταθεί ο θεσμός της κληρώσεως και στην πολιτική. Αυτό κι αν θα ήταν πρόοδος και εκδημοκρατισμός και μίμηση των αρχαίων αθηναϊκών θεσμών που προέβλεπαν κλήρωση για την ανάδειξη σε αξιώματα. Η Πολιτεία, κανονικά, πρέπει να δημιουργεί πολίτες ικανούς ανά πάσα στιγμή να αναλάβουν ηγετικά καθήκοντα και όχι να δαπανούν εκατομμύρια ευρώ για να διαφημίζονται στα κανάλια και να εξαγοράζουν (εμμέσως πλην σαφώς) την εκλογή τους.\n••• Το υπουργείο Παιδείας γιατί το πάει γύρω γύρω με την ίδρυση και τη λειτουργία μειονοτικών σχολείων όπου θα εισαχθεί «πιλοτικά» η τουρκική γλώσσα ως «μητρική» σε έξι νηπιαγωγεία της Θράκης; Ας εκδηλωθεί επιτέλους. Να μοιράσει φέσια στα σχολεία όλης της επικράτειας. Αυτό δεν θέλει;\n••• Η «δημοκρατία» έγραψε θέμα για το 53,6% των Ελλήνων που (σύμφωνα με τη Eurostat) δεν μπορεί να πάει διακοπές ούτε για μία εβδομάδα διότι δεν μπορεί να ανταποκριθεί οικονομικά. Ομως το καλό είναι ότι το δεινό στατιστικό θα ήταν ακόμα πιο άσχημο αν μερικοί Ελληνες δεν βρίσκονταν μονίμως σε διακοπές – καλή ώρα ο ΓΑΠ.\n••• Ο Γιώργος Παπανδρέου, που παραθερίζει μονίμως στον εξωτικό προορισμό Ελλάδα, δαπανά ένα σωρό χρήματα για κανό, αλυσίδες ποδηλάτων, ψαρούκλες και μπριζολάρες, και η αγορά στα νησιά ανακουφίζεται μόλις τον αντικρίζει.\n••• Ετσι βγαίνουν, άλλωστε, τα στατιστικά. Με τους μέσους όρους. Μπαίνει σε ένα ασανσέρ ένας μπατίρης με 0 ευρώ στην παντελόνα. Μπαίνει κι ένας μπρούκλης με περιουσία 2 δισ. ευρώ. Ο μέσος όρος τους είναι 1 δισ. ανά άτομο.\n••• Η λυσσαλέα υποστήριξη του Γεωργίου της ΕΛ.ΣΤΑΤ. από τους ξένους είναι η καλύτερη, η πειστικότερη και η πιο ευσύνοπτη περιγραφή των έργων και των ημερών του αλλά και της εμπλοκής του στο μαγείρεμα των στατιστικών του ελλείμματος του 2009. Για πόσους Ελληνες αγχώνονται οι δανειστές μας; Ολως περιέργως μόνο γι’ αυτόν…\n••• Ο Ανδρέας Γεωργίου δήλωσε στους «Financial Times» ότι θα έκανε τα ίδια και σήμερα χωρίς δισταγμό. Και οι δικαστές να κάνουν τα δέοντα. Χωρίς δισταγμούς κι αναστολές.


Nomads: Πώς θα βγει ο μεγάλος νικητής! Η επίσημη ανακοίνωση του ΑΝΤ1! - Yousay.gr\nNomads: Πώς θα βγει ο μεγάλος νικητής! Η επίσημη ανακοίνωση του ΑΝΤ1!\nΣε συνέχεια της ψηφοφορίας του κοινού, στον Ημιτελικό, την Πέμπτη 21 Δεκεμβρίου, η ανακοίνωση του παίκτη που συγκέντρωσε τις περισσότερες θετικές ψήφους και κέρδισε το εισιτήριο για τον Τελικό!\nΠανηγυρικη επιβεβαίωση του CLICKMAG.GR για την αποχώρηση στο Nomads όταν οι υπόλοιποι δεν γράφουν τίποτα…Μεγάλη αδικία το ίδιο αγώνισμα βέβαια!\nNomads – διαρροή: Το τελευταίο αγώνισμα επάθλου για τα 15.000 ευρώ! Διέρρευσαν φωτογραφίες!


Κίνα Βαμβακερό Υλικό Εμφάνιση Προστιθέμενης Summer T-shirt του Τουρισμού Κατασκευαστές\nΠεριγραφή:Εμφάνιση πρόσθετου T-shirt,Summer T-Shirt Τουρισμού,Ταξίδια όπως το καλοκαιρινό μπλουζάκι\nΕμφάνιση πρόσθετου T-shirt,Summer T-Shirt Τουρισμού,Ταξίδια όπως το καλοκαιρινό μπλουζάκι\nΣπίτι > Προϊόντα > Ρούχα εργασίας > Τα ρούχα κατασκευής εργασίας > Βαμβακερό Υλικό Εμφάνιση Προστιθέμενης Summer T-shirt του Τουρισμού\nΕίναι τα ρούχα κατασκευής εργασίας.\nΤο Best Selling Show Το προστιθέμενο T-shirt είναι εξαιρετικό, απλό αλλά μοντέρνο και με λεπτομέρειες λεπτομέρειες, η εξομοίωση του κυκλικού σχεδιασμού τόξου, η γραμμή είναι ήπια όμορφη και ομαλή, καταλαβαίνει την αίσθηση του μαλακού και χαριτωμένου.\nΑυτό το μοτίβο είναι μια σειρά από Summer T-Shirt του Τουρισμού , το οποίο είναι ειδικά σχεδιασμένο για άνδρες και γυναίκες που εργάζονται σε σούπερ μάρκετ το καλοκαίρι. Ihe Ταξίδια όπως το καλοκαιρινό μπλουζάκι Έχω καλή εμφάνιση με ροζ χρώμα & φουσιά χρώμα και γκρι πέπλο, το οποίο το κάνει δημοφιλές τα τελευταία χρόνια κατά τη διάρκεια της εποχής του καλοκαιριού. Το υλικό περιέχει 65% T / C και 35% βαμβάκι. Η σοφιστικέ ed Cotton Υλικό Εμφάνιση Προστέθηκε Summer T-shirt τουρισμού η σχεδίαση και η διαδικασία τρισδιάστατης επεξεργασίας, η επεξεργασμένη επεξεργασμένη πρόοδος και η ολοκλήρωση σιδερώματος, δημιουργούν την απλή αλλά υψηλής ποιότητάς της.\nεταιρική δραστηριότητα ταξιδιωτικών οχημάτων\nΕμφάνιση πρόσθετου T-shirt , Summer T-Shirt Τουρισμού , Ταξίδια όπως το καλοκαιρινό μπλουζάκι , Πουκάμισα μπύρας του Tsingtao , Οικοδόμηση χρήσιμων T-shirt , Κατασκευή Φορώντας T-shirt , Οικοδόμηση έργου Usful T-shirt , Στάδιο Εμφάνιση τζιν του ανθρώπου


WRC: Επανεκκίνηση τον Σεπτέμβριο από την Εσθονία - Kingsport.gr\nWRC: Επανεκκίνηση τον Σεπτέμβριο από την Εσθονία\nF1- Moto GP - WRCSports\nBy Kingsport team\t On Ιούλ 2, 2020\nΤο Παγκόσμιο Πρωτάθλημα Ράλι θα επιστρέψει στη δράση τον Σεπτέμβριο, μετά την αναγκαστική διακοπή του λόγω του κορονοϊού.\nΣυγκεκριμένα, οι διοργανωτές του WRC έκαναν γνωστό ότι η επανεκκίνηση θα γίνει στις 4-6 Σεπτέμβρη με το Ράλι Εσθονίας.\nΕπίσης, γνωστοποίησαν ένα αναθεωρημένο πρόγραμμα της διοργάνωσης για το 2020. Σε αυτό βρίσκεται το Ράλι Ιταλίας/Σαρδηνίας, το οποίο είχε αναβληθεί τον Ιούνιο, λόγω της διακοπής.\nΣτο νέο πρόγραμμα, ύστερα από τον αγώνα στην Εσθονία θα γίνουν τα Ράλι σε Τουρκία (24-27 Σεπτεμβρίου) και Γερμανία (15-18 Οκτωβρίου). Στη συνέχεια έπεται η Ιταλία, ενώ η σεζόν θα ολοκληρωθεί με το Ράλι Ιαπωνίας.\nΣημειώνεται ότι οι διοργανωτές ανακοίνωσαν επίσημα πως ματαιώνεται οριστικά για φέτος το Ράλι Αργεντινής.\nΠεριστέρι: Ανανέωσε τον Σαλούστρο\nΆρης: Σοκ με Ντουάρτε, υπέστη ρήξη χιαστού\nWRC : Πρώτος ο Ροβάνπερα στην Πορτογαλία\nMiami GP: Νικητής ο Φερστάπεν


Η Ντένια κερδίζει τη μάχη με τον καρκίνο - Το συγκινητικό της μήνυμα - Down Time\nHome / γυναίκες / ελλάδα / νέοι / υγεία / Η Ντένια κερδίζει τη μάχη με τον καρκίνο - Το συγκινητικό της μήνυμα\nΗ Ντένια κερδίζει τη μάχη με τον καρκίνο - Το συγκινητικό της μήνυμα\n12:30:00 μ.μ. γυναίκες , ελλάδα , νέοι , υγεία Edit\nH 28χρονος Ντένια από την Ζάκυνθο είχε κάνει όλη την Ελλάδα να συγκινηθεί, καθώς η κοπέλα αντιμετώπιζε σοβαρό πρόβλημα υγείας και έπρεπε να μεταφερθεί στη Βοστώνη για να αντιμετωπιστεί η σπάνια μορφή καρκίνου κοντά στην καρδιά.\nΜόλις έγινε γνωστή η περιπέτειά της όλο το νησί της Ζακύνθου και όχι μόνο κινητοποιήθηκε προσφέροντας χρήματα προκειμένου να λάβει την απαραίτητη φροντίδα σε μονάδα του εξωτερικού. Μάλιστα με την υπόθεση ασχολήθηκε και ο Σταύρος Κοντονής, ενώ το ταξίδι στην Αμερική έγινε με το πρωθυπουργικό αεροσκάφος.\nΠλέον η κατάσταση της υγείας της Ντένιας έχει βελτιωθεί, οι γιατροί είναι αισιόδοξοι βλέποντας τον όγκο να υποχωρεί από τις θεραπείες, κάτι που σημαίνει πως δεν κρίνεται αναγκαίο να υποβληθεί σε επέμβαση.\nΜέσα στους επόμενους δύο μήνες αναμένεται να πάρει και το εξιτήριο από το νοσοκομείο και μέσω της εφημερίδα Real News η Ντένια στέλνει το μήνυμά της στον κόσμο που στάθηκε δίπλα της και την βοήθησε στη μάχη: «Ένα μεγάλο ευχαριστώ για την ευκαιρία που μου δώσατε να παλέψω για τη ζωή μου».\nΠαράλληλα ο πατέρας της, Σπύρος Παράσχης, είπε συγκινημένος: «Η αγάπη του κόσμου έδωσε στην κόρη μου τη δύναμη να παλέψει την ασθένεια και να νικήσει. Τα λόγια είναι λίγα για να εκφράσουμε την ευγνωμοσύνη που νιώθουμε για όλο τον κόσμο που μας βοήθησε σε αυτόν τον αγώνα. Ευχαριστούμε τόσο τους άγνωστους συμπολίτες μας, που ανταποκρίθηκαν στην έκκλησή μας για βοήθεια, όσο και τον κόσμο εδώ που μας υποδέχθηκε με αγάπη. Η Εκκλησία και το ελληνικό προξενείο άνοιξαν την αγκαλιά τους και μας στήριξαν τις δύσκολες αυτές ώρες».\nΗ Ντένια κερδίζει τη μάχη με τον καρκίνο - Το συγκινητικό της μήνυμα Reviewed by Down Time on 12:30:00 μ.μ. Rating: 5


Συμφωνία Ζωής - Fredrik Backman - ReadOclock\nΣυμφωνία Ζωής - Fredrik Backman\nΧαρά Σωτηροπούλου Μαΐου 11, 2020 REVIEWS\nΕίναι αξιοθαύμαστο πως μια μικρή ιστορία, λίγων μόλις σελίδων μπορεί όχι απλά να σε αγγίξει, αλλά και να σε βάλει σε πολλές και βαθιές σκέψεις, σχετικά με τη ζωή. Δύσκολο θέμα και βαρύ. O Fredrik Backman καταπιάνεται με αυτό με ευαισθησία και τρυφερότητα, χαρίζοντας μας μια πολύ όμορφη ιστορία, που θα αγγίξει κάθε αναγνώστη και θα τον βάλει σε πολλές σκέψεις. Αυτή είναι η Συμφωνία Ζωής.\nΈνας άντρας, που έχει όχι μόνο όσα χρειάζεται στη ζωή, αλλά και πολλά παραπάνω - χρήματα, δόξα, φήμη - βρίσκεται στο νοσοκομείο, έπειτα από ένα ατύχημα. Όμως, δεν είναι η πρώτη φορά που βρίσκεται στο νοσοκομείο, αφού έχει ξεκινήσει ήδη μια μάχη με τον καρκίνο. Εκεί, έρχεται αντιμέτωπος με τις σκέψεις του, αλλά και με τον απολογισμό της ζωής του. Μια ζωή, που ενώ φαινομενικά έχει τα πάντα, έχει αρκετά κενά. Ένα από αυτά, που πληγώνει και τον ίδιο βαθύτατα, είναι πως δεν έχει καλές σχέσεις με τον γιο του. Μέσα σε όλες αυτές τις σκέψεις, θα βρεθεί αντιμέτωπος και με κάτι ακόμα. Με ένα πεντάχρονο κορίτσι, που παλεύει και αυτό με την ίδια ασθένεια. Ένα κορίτσι που γνωρίζει ότι είναι άρρωστο, που έχει απορίες σχετικά με τη ζωή και το θάνατο, και που περνάει το χρόνο του ζωγραφίζοντας.\nΤην παραμονή των Χριστουγέννων, ο πρωταγωνιστής μας, έπειτα από βαθιά σκέψη και περισυλλογή, θα αποφασίσει να κάνει μια σπουδαία και γενναία πράξη. Για να σώσει το πεντάχρονο κορίτσι, πρέπει να μάθει εάν η ζωή του έχει πραγματικά κάποια αξία, και να συνάψει μια συμφωνία ζωής. Ποιος όμως ορίζει ποιου η ζωή έχει μεγαλύτερη αξία; Ποιος μπορεί να το πει αυτό; Ποιος μπορεί να αποφασίσει ποιος πρέπει να ζήσει και ποιος να πεθάνει; Ο μόνος που θα μπορούσε να δώσει κάποιες από αυτές τις απαντήσεις είναι ο γιος του.\nΜέσα σε μόλις 83 σελίδες ο Fredrik Backman καταφέρνει να σε αγγίξει, να σε συγκινήσει, να σε κάνει να κλάψεις και να σκεφτείς τόσα πολλά πράγματα. Η ζωή είναι ένα δώρο, όμως πόσοι από τους ανθρώπους την εκμεταλλεύονται σωστά; Πόσοι είναι πραγματικά ευτυχισμένοι; Όπως αναφέρει και ο συγγραφέας στον πρόλογο, αυτή είναι μια ιστορία για το τίμημα που πληρώνεις όταν σώζεις μια ζωή.\nΜια ιστορία που αξίζει να αφιερώσετε λίγο από το χρόνο σας και να τη διαβάσετε. Σίγουρα θα σας αλλάξει και θα σας αγγίξει...Αυτός είναι και ένας από τους λόγους για τους οποίους λατρεύω το διάβασμα. Για κάτι τέτοιες ιστορίες, που ενώ διαβάζεις σε λίγη μόνο ώρα, αυτές σε αγγίζουν για μεγάλο χρονικό διάστημα!\nΒρείτε το βιβλίο του Fredrik Backman Συμφωνία Ζωής : ΕΔΩ\nΗ Γιαγιά μου σας Χαιρετά και Ζητάει Συγγνώμη - Fredrik Backman\nPosted by Χαρά Σωτηροπούλου στις Μαΐου 11, 2020\nΚΛΑΣΙΚΗ ΛΟΓΟΤΕΧΝΙΑ (53)


Η αβεβαιότητα ευνοεί το δολάριο | Διεθνής Οικονομία | Η ΚΑΘΗΜΕΡΙΝΗ\nΤο δολάριο παραμένει ισχυρό. Δεν αμφισβητήθηκε ούτε από την πολιτική εμπορικού προστατευτισμού και οικονομικής εσωστρέφειας που εφαρμόζει η κυβέρνηση του Ντόναλντ Τραμπ. «Το δολάριο των ΗΠΑ είναι σήμερα το πιο δημοφιλές επενδυτικό καταφύγιο», δηλώνει ο Τσεούκ Βαν Φαν, επικεφαλής επενδυτικής στρατηγικής της HSBC Private Bank της Ασίας, στο αμερικανικό πρακτορείο Bloomberg. Το τελευταίο τρίμηνο, το δολάριο έχει ενισχυθεί κατά 4%, σύμφωνα με τον δείκτη Bloomberg Dollar Spot.\nΗ εμπορική σύγκρουση των ΗΠΑ με τις ισχυρότερες οικονομίες του κόσμου, οι οποίες απαντούν με αντίποινα στους δασμούς του Ντόναλντ Τραμπ, βρίσκεται εν εξελίξει, με την άσκηση πιο περιοριστικής νομισματικής πολιτικής από την Ομοσπονδιακή Τράπεζα των ΗΠΑ (Fed).\nΗ σταδιακή αύξηση του κόστους δανεισμού στη μεγαλύτερη οικονομία του κόσμου από τη Fed έχει οδηγήσει σε άνοδο του δολαρίου και έχει προκαλέσει ένα κύμα εκροών κεφαλαίων από τις αναδυόμενες αγορές το τελευταίο τρίμηνο. Ομως, παραδοσιακά επενδυτικά καταφύγια, όπως είναι ο χρυσός, δεν προσελκύουν αυτήν τη φορά τα επενδυτικά κεφάλαια, τα οποία στρέφονται σε λιγότερο συμβατικές επιλογές, όπως είναι οι μετοχές των αυστραλιανών εταιρειών. Για υψηλότερες αποδόσεις, η HSBC Private Bank προτείνει ομόλογα των αναδυόμενων αγορών που έχουν εκδοθεί σε δολάρια, καθώς οι αποδόσεις τους κινούνται ανοδικά, ακολουθώντας αυτές των αμερικανικών κρατικών ομολόγων.\nΟικονομικοί αναλυτές προειδοποιούν πως οι αγορές θα είναι ευάλωτες όσο ο Λευκός Οίκος κλιμακώνει τις απειλές για νέους δασμούς είτε εις βάρος της Κίνας είτε εις βάρος της Ευρωπαϊκής Ενωσης. Το κλίμα ανασφάλειας όχι μόνο δεν έχει ωφελήσει παραδοσιακά επενδυτικά καταφύγια, αλλά έχει οδηγήσει σε πτώση πάνω 5% την τιμή του χρυσού και τουλάχιστον 3% το γιεν της Ιαπωνίας. Απώλειες, επίσης, της τάξεως του 3% έχει σημειώσει το ελβετικό φράγκο. Αντιθέτως, οι αποδόσεις των αμερικανικών 10ετών ομολόγων έχουν αυξηθεί τους τελευταίους μήνες, προσεγγίζοντας το 3%.\nΟσο η Fed μειώνει τις τοποθετήσεις της σε αμερικανικά ομόλογα κατά 40 δισ. δολάρια τον μήνα, οι συντηρητικοί επενδυτές τα αγοράζουν. «Τα αμερικανικά ομολόγα είναι πάντα ασφαλής επιλογή σε εποχές υψηλής μεταβλητότητας στις αγορές», σχολιάζει ο Πάτρικ Αρτους, επικεφαλής οικονομολόγος της Natixis Securities. «Οι σχέσεις ΗΠΑ και Κίνας παραμένουν εχθρικές, προκαλώντας μεγάλη νευρικότητα στους επενδυτές», τονίζει ο Τζάσπερ Λόλερ, επικεφαλής ερευνών στη London Capital Group.


Paokmania.Gr • Προβολή θέματος - Π.Α.Ο.Κ.-Πανιώνιος 3-1,Mvp-Σχόλια & Παραλειπόμενα\nΕυρετήριο Δ. Συζήτησης ‹ ΠΑΟΚ - Ποδόσφαιρο ‹ Αγωνιστικά ‹ Σεζόν 2017-2018 ‹ Κύπελλο Ελλάδος\nΠ.Α.Ο.Κ.-Πανιώνιος 3-1,Mvp-Σχόλια & Παραλειπόμενα\nRe: Π.Α.Ο.Κ.-Πανιώνιος 3-1,Mvp-Σχόλια & Παραλειπόμενα\nαπό Odi » Τετ Απρ 18, 2018 10:35 am\nΔεν φταίει το γήπεδο, μην τρελαθούμε, εννοείται.\nΗ νοοτροπία με ενοχλεί.\nαπό goran 64 » Τετ Απρ 18, 2018 10:47 am\nΣυμφωνώ με τον Οδυσσέα...ΩΣ ΕΔΩ, αλλά όχι μόνο στα λόγια...Ευκαιρία, έστω να το παλέψουμε και στην πράξη...\nΕπίσης, αν προκριθούν οι βλαχάντερς στον Τελικό, τότε θέλω ΑΣΥΖΗΤΗΤΙ-ΟΠΩΣΔΗΠΟΤΕ να γίνει στο Καυτανζόγριο!!\nαπό GI4NNEN4 » Τετ Απρ 18, 2018 11:29 am\nΈχει πάρει μπρος ένας περίεργος μηχανισμός.\nΝα παίξουμε, λένε, τελικό με την ΑΕΚ για να αποδείξουμε ότι είμαστε καλύτερη ομάδα!\nΝα παίξουμε, λένε, τελικό στο ΟΑΚΑ για να αποδείξουμε ότι δεν φοβόμαστε κάτω από τα Τέμπη!\nΜήπως να παίξουμε και με λιγότερους παίχτες ρε; Μήπως να παίξουμε και με δεμένα μάτια;\nΑυτοί που όπου κάτσουν κι όπου σταθούν μιλάνε για το πόσο δίκαια βρίσκονται στην κορυφή, αυτοί είναι που πρέπει να αποδείξουν πράγματα. Αυτοί που επικοινωνιακά έχουν επιστρατεύσει λυτούς και δεμένους να μας πείσουν πως "η ΑΕΚ έπαιξε φέτος την καλύτερη μπάλα", αυτοί είναι που πρέπει να αποδείξουν πράγματα. Αυτοί, οι "άξιοι" πρωταθλητές, δεν νομίζω να έχουν πρόβλημα να παίξουν τον τελικό στην Τούμπα. Είναι καλύτεροι αφού!\nαπό goran 64 » Τετ Απρ 18, 2018 11:44 am\nΟ ίδιος "περίεργος" μηχανισμός είναι, που δεν σταμάτησε ποτέ, εδώ και 50+ χρόνια, προσπαθώντας να καταβάλει κάθε τι δίκαιο και σωστό, όλες τις αξίες και τα ιδανικά, ακόμα και τα δικά μας, με ατέλειωτη προπαγάνδα ψευτιάς!!!!\nαπό GI4NNEN4 » Τετ Απρ 18, 2018 11:46 am\nΕμ μου κλέβουνε βαθμούς, εμ έχω και να αποδείξω πράγματα! Ρε μήπως θέλετε να μας γυρίσετε τα μυαλά;\nαπό Sick Bastard » Τετ Απρ 18, 2018 2:06 pm\nOdi έγραψε: Δεν φταίει το γήπεδο, μην τρελαθούμε, εννοείται.\nε νοοτροπία δεν αλλάζει κάποιος όταν θεωρεί τον εαυτό του a priori αδικημένο\nαπό goran 64 » Τετ Απρ 18, 2018 2:21 pm\nΝοοτροπία όμως δεν αλλάζει και όποιος θεωρεί τον εαυτό του a priori νταβατζή...\nαπό potamda » Τετ Απρ 18, 2018 2:38 pm\nΑπό έναν τελικό στο ΟΑΚΑ εγώ βλέπω μόνο αρνητικά.\nΚερδίσαμε, αποδείξαμε τι και σε ποιους; Ότι είμαστε καλύτερη ομάδα; Γιατί δεν το ξέραμε; Απλά κάναμε το αυτονόητο.\nΧάσαμε; Αποδείχθηκε ότι η ομάδα δεν μπορεί στο ΟΑΚΑ, τρελή καζούρα, εσωστρέφεια...\nΠοιος μας λέει ότι δε μας την έχουν στημένη για να μας διαλύσουν και για του χρόνου;\nΈχουμε αποδείξει σαν ΠΑΕ ότι έχουμε την παραμικρή δυνατότητα διασφάλισης και του ελάχιστου;\nΜε τα νεύρα στο τέρμα είμαστε σίγουροι ότι μπορούμε ως οπαδοί να προσπεράσουμε τις προκλήσεις;\nΜήπως πάλι πάμε σαν πρόβατα στη σφαγή;\nαπό Tolaros » Τετ Απρ 18, 2018 2:42 pm\nΟ μόνος λόγος που δε θέλω ΟΑΚΑ είναι επειδή το θέλουν αυτοί. Σκατά στα μούτρα τους.\nΑπό την άλλη μετά το τρίτο τεμάχιο όλη η Αθήνα θα ακούει το "να τοι, να τοι.."\nαπό nikolasf » Τετ Απρ 18, 2018 2:59 pm\npotamda έγραψε: Από έναν τελικό στο ΟΑΚΑ εγώ βλέπω μόνο αρνητικά.\nαπό giapas » Τετ Απρ 18, 2018 3:01 pm\nΔε θέλω ΟΑΚΑ γιατί παρόλο που δε θέλω, θα αναγκαστώ να πάω στο γήπεδο με τον Αποστόλη.\nαπό gamt » Τετ Απρ 18, 2018 3:10 pm\nGI4NNEN4 έγραψε: Έχει πάρει μπρος ένας περίεργος μηχανισμός.\nΣυμφωνώ απόλυτα! Άντε φθάνει με τις ''αποδείξεις της καλύτερης ομάδας''.\nΝα οριστεί άλλο γήπεδο σε άλλη πόλη κι αν επιμένουν ας έλθουν Θεσσαλονίκη.\nΠόσους τελικούς δηλ. πρέπει να παίξουμε στην χαβούζα;\nαπό Ασπρόμαυρος Εβρίτης » Τετ Απρ 18, 2018 3:20 pm\nαπό Sekeris4 » Τετ Απρ 18, 2018 3:27 pm\nΕπισης,επειδη εχουμε διπλασιο μπατζετ απ την χαρτοσακουλα να ξεκινησουμε με 10 παιχτες.Αυτο θα ηταν το δικαιο.\nΜΗΝ ΤΥΧΟΝ ΚΑΙ ΔΕΧΘΕΙ Η ΠΑΕ ΠΑΟΚ ΝΑ ΠΑΙΞΟΥΜΕ ΤΟΝ ΤΕΛΙΚΟ ΣΤΗΝ ΕΔΡΑ ΤΗΣ ΧΑΡΤΟΣΑΚΟΥΛΑΣ\nΞΥΠΝΗΣΤΕ ΕΠΙΤΕΛΟΥΣ ΕΚΕΙ ΜΕΣΑ ΚΑΙ ΔΙΕΚΔΙΚΗΣΤΕ ΤΑ ΑΥΤΟΝΟΗΤΑ.ΤΙ ΡΟΛΟ ΒΑΡΑΕΙ Ο ΓΡΑΜΜΕΝΟΣ ΕΚΕΙ ΚΑΤΩ?ΔΙΑΚΟΣΜΗΤΙΚΟΣ ΕΙΝΑΙ?\n20 ΧΡΟΝΙΑ ΟΙ ΤΕΛΙΚΟΙ ΣΤΟ ΚΑΥΤΑΤΖΟΓΛΕΙΟ-ΧΑΡΙΛΑΟΥ,ΝΑ ΕΡΘΟΥΜΕ ΣΤΑ ΙΣΑ.ΜΕΤΑ ΒΛΕΠΟΥΜΕ.\nαπό tolis01 » Τετ Απρ 18, 2018 4:00 pm\nΤελικός Βόλο, Λάρισα, Ηράκλειο, Πάτρα, Καβάλα, Καυτατζόγλειο, με ή χωρίς θεατές, με μαθητές στα παπάρια μου, αλλά επ΄ουδενί ΟΑΚΑ.\nΔεν έχει επουδενί να κάνει με καταραμένα γήπεδα κ λοιπές ψωλιές, αλλά είναι θέμα principle.\nΆσε που μας περιμένουν να πάρουμε κάβα και για του χρόνου. Και σε λέω πως αρχίζουν οι μπάτσοι κάτω να ρίχνουν χημικά λέγοντας πως έκανες επεισόδια. Γιατ'ί να το πούνε; Γιατί έτσι γουστάρουν.


Αθηνά Τσιλύρα: Κάνω πολύ καλή παρέα με τον εαυτό μου! – Cosmopoliti.com – Χριστίνα Πολίτη\nΑπείχε ένα μεγάλο διάστημα από τα καλλιτεχνικά δρώμενα «θυσιάζοντας» το ταλέντο της στο βωμό της οικογένειας – και για να γίνω πιο συγκεκριμένος – επειδή ήθελε να ασχοληθεί με την ανατροφή του παιδιού της. Η Αθηνά Τσιλύρα είναι από τις ηθοποιούς «διαμάντια» που διαθέτει αυτή τη στιγμή το Ελληνικό θέατρο! Κι αυτό για πολλούς λόγους: το ταλέντο της αδιαμφισβήτητο και πληθωρικό, τα εκφραστικά της μέσα πλούσια, η υποκριτική της γκάμα τεράστια, η φωνή της «γεμάτη» με τέλεια άρθρωση και χροιά. Ξεχωρίζει, επίσης, για την αξιοπρέπεια, το ήθος, τη σοβαρότητα και την υπευθυνότητα με τα οποία αντιμετωπίζει τη δουλειά της, αλλά και την ίδια την προσωπική και κοινωνική της ζωή.\nΑπείχες ένα μεγάλο διάστημα από τα καλλιτεχνικά δρώμενα, επειδή ήθελες να αναθρέψεις το παιδί σου και να αφιερωθείς σε αυτό. Βάζεις την οικογένεια πιο πάνω από τη δουλειά σου;\nΔεν είναι θέμα οικογενείας. Λειτουργώ έτσι σε θέματα που θεωρώ ιερά, που έχουν τεράστια αξία για μένα. Το ίδιο θα μπορούσα να είχα κάνει αν αποφάσιζα να φύγω στην Αφρική, λόγω του το είμαι και ανάδοχη μητέρα στην Action Aid και να δουλέψω για τα χωριά και για τα παιδιά εκεί, για ανθρώπους που έχουν τεράστια ανάγκη. Δεν μπορούσα λοιπόν να διανοηθώ, ότι εξαιτίας μιας καριέρας θα μεγάλωνε ο γιος μου με κάποιον άλλον άνθρωπο, πέραν των γονιών του. Έπειτα οι συμβουλές που άκουγα περί ανατροφής με έβρισκαν τελείως αντίθετη. Δεν έχω μετανιώσει καθόλου. Είμαι γαλήνια, γιατί θεωρώ ότι είναι απαραίτητο καθήκον των γονιών η ανατροφή των παιδιών τους. Και αυτό δεν μου έφερε καμία κούραση, το έκανα και ήμουν ευτυχισμένη γιατί το θεωρούσα σημαντικό. Επιθυμία μου ήταν να συμβάλλω όσο μπορούσα στο να γίνει ένας καλός άνθρωπος, ν’ αγαπήσει τη γνώση για να μπορεί να βλέπει δίπλα. Η αγραμματοσύνη για εμένα είναι η μάνα όλων των κακών. Τα παιδιά θωρούν ότι αντανακλούν τη φροντίδα που παίρνουν.\nΠιστεύεις ότι η ραγδαία εξέλιξη της πορείας σου λίγο ανατράπηκε;\nΚάπως έτσι. Δούλευα πολύ τότε και στην τηλεόραση και στο θέατρο και όλοι μου έλεγαν, μην κλειστείς σπίτι δε θα το αντέξεις. Όμως η ουσία είναι αλλού. Γιατί έμαθα πολλά μέσα από αυτή τη διαδρομή. Νιώθω ότι έχω κερδίσει πράγματα που ίσως δεν θα τα ανακάλυπτα αλλιώς. Δεν λέω ότι ήταν εύκολο, όμως με οτιδήποτε βρεθείς αντιμέτωπος που σε αναγκάζει να ξεπερνάς τον εαυτό σου και να σπας τα όρια σου, σε κάνει πιο ουσιαστικό άνθρωπο. Και αυτό σήμερα για μένα είναι τεράστιο κέρδος. Θεωρώ ότι είναι η περιουσία της ψυχής μου. Περιουσία που με κάνει να αντλώ από έμενα, που με κάνει να μην έχω την ανάγκη περιττών πραγμάτων.\nΤα τελευταία χρόνια συνεργάζεσαι με το Θέατρο Vault. Για ποιό λόγο;\nΣτο Vault είμαι 3 χρόνια, ούτε εγώ το περίμενα ότι θα μείνω τόσο. Οι λόγοι είναι οι επιλογές των έργων που μου προταθήκαν, η υπέροχη συνεργασία που είχα με τους συναδέλφους μου και βεβαίως η συνάντηση μου με το Δημήτρη Καρατζιά. Τον όποιο εκτίμησα πολύ ως άνθρωπο και ως σκηνοθέτη και μέσα από την «Πνιγμονή» και μέσα από το «Αρκετά πια με την Αντέλα» που είναι το πρώτο του πρωτότυπο θεατρικό έργο. Διαισθάνομαι ότι έχει να πει πολλά και με τη γραφή του στο μέλλον.\nΠώς είναι να δουλεύεις με το Δημήτρη Καρατζιά;\nΚάτι παραπάνω από υπέροχα. Περνάω καταπληκτικά μαζί του στις πρόβες. Ο Δημήτρης μου ταιριάζει πολύ. Αγαπάει πολύ τους ηθοποιούς, έχει έντονη την αίσθηση της ελευθερίας, πράγμα πολύ απαραίτητο για μένα και οι παρατηρήσεις του είναι τόσο ουσιαστικές που πραγματικά σε βοηθούν πολύ. Λατρεύω και να διαφωνώ μαζί του, γιατί όταν συμβαίνει είναι τρομερά εποικοδομητικό. Και αυτό για μένα είναι το παν για μια πολύ καλή συνεργασία.\nΓιατί η «Πνιγμονή» σημείωσε τόσο μεγάλη επιτυχία και άγγιξε τις καρδιές του κοινού, ιδιαίτερα του γυναικείου;\nΓιατί έχει αλήθεια. Και η αλήθεια έχει μεγάλη δύναμη. Συγκινεί τον κόσμο και αυτό δεν είναι καθόλου εύκολο. Κρύβει κόπο και μόχθο πολύ. Είναι τόσο δύσκολο να ζωντανέψει κάτι και να έχει τόση αλήθεια… Ουσιαστική αλήθεια και σεβασμό στο κείμενο και ο κόσμος το αντιλαμβάνεται. Ξέρει να ξεχωρίζει το δήθεν από το μη δήθεν. Και αυτό είναι υπέροχο. Το θέατρο είναι ανταλλαγή συναισθημάτων. Αν δεν νιώσεις, αν δεν αισθανθείς, αν δεν γελάσεις, αν δεν κλάψεις, τι νόημα έχει; Να ανταλλάσουμε απλά ιδέες; Να φύγεις από μια παράσταση και να έχει καταφέρει να σε γεμίσει συναισθήματα, να έχει καταφέρει να σε κάνει πιο πλούσιο. Έτσι καταλαβαίνω εγώ το θέατρο. Κι εμείς επενδύσαμε σ’ αυτό. Ο κόσμος συγκινείται και έχει ανάγκη από κάτι που να είναι αυθεντικό και αληθινό. Αυτός ήταν ο στόχος μας. Και η προσέλευση και η αγάπη του κόσμου μας έδειξε ότι το καταφέραμε.\nΕίναι διασκευή του έργου του Φεντερίκο Γκαρθία Λόρκα «Το σπίτι της Μπερνάντα Άλμπα» με χαρακτήρες και στοιχεία του μουσουλμανικού πολιτισμού;\nΝαι. Είναι πολύ ενδιαφέρουσα διασκευή από το Δημήτρη Καρατζιά, που μεταφέρει το αριστούργημα του Λόρκα από την Ισπανία στην Τουρκία του σήμερα. Μιλώντας για την απάνθρωπη καταπίεση των γυναικών σε Αίγυπτο, Ιορδανία, Πακιστάν, Υεμένη αλλά ακόμα και στην Ευρώπη, στη Γάλλια και τη Γερμάνια, λόγω του θρησκευτικού φανατισμού και του κοινωνικού πουριτανισμού. Πνιγμονή – ασφυξία που νιώθουν οι γυναίκες σ’ αυτές τις χώρες, που ποτέ δεν θα απαλλαγούν από το δυνάστη, δε θα διώξουν από πάνω τους αυτή τη φυλακή από πανί, γυναίκες που αν δεν είναι υπάκουες οι άντρες τους έχουν την άδεια να τις χτυπήσουν, γυναίκες που δεν έχουν καμία αξία και που όπως αναφέρεται και στο Κοράνι είναι πολίτες δεύτερης κατηγορίας.\nΠιστεύεις ότι κάποιοι ηθοποιοί έχουν «ειδικό βάρος» επάνω στη σκηνή;\nΥπάρχουν ηθοποιοί που σε μαγεύουν πάνω στη σκηνή. Κάτι έχουν ξεχωριστό. Δεν ξέρω τι είναι, ούτε και θέλεις να το εξηγήσεις. Είναι σα να φέρνουν μαζί τους έναν ολόκληρο κόσμο. Μάλλον έχει να κάνει με την προσωπικότητά τους, με τον ψυχισμό τους, με την τόλμη τους. Είναι αυτό που τους κάνει ξεχωριστούς. Εκεί πραγματικά μαγεύεσαι, ξεχνάς ότι βλέπεις θέατρο.\nΤί ζητά η ψυχή σου;\nΝα έχω ελευθερία και πληρότητα. Να μη δεσμεύομαι με χαζά και ανούσια πράγματα. Τώρα πια δεν αφήνω περιθώρια. Δεν τα βρίσκω και πολύ με τους ανθρώπους. Δεν αντέχω τα δήθεν, τα ψέματα, τα κοινωνικά καπρίτσια, τις συναντήσεις που δεν έχουν να πουν τίποτα, τα λόγια που είναι μόνο λόγια και όλα αυτά από το φόβο μη μείνουμε μόνοι. Εγώ το προτιμώ. Κάνω πολύ καλή παρέα με τον εαυτό μου. Δεν αντέχω μια καθημερινότητα που δεν έχει να μου πει τίποτα. Ίσως και γι’ αυτό να έχω ανάγκη να κάνω θέατρο. Στη σκηνή είναι πιο ωραία από τη ζωή. Και τέλος πάντων έχει αλήθεια εκεί πάνω. Απαιτείται η αλήθεια και η αυθεντικότητα και η μαγεία… Και αν αυτά τα συναντήσω κάπου στη ζωή, τότε μπορεί και να μην μπορώ να κάνω θέατρο πια. Θα γίνω ευτυχισμένη. Τί μπορεί να κάνει ένας ευτυχισμένος άνθρωπος;\nΟ ηθοποιός πρέπει να εξελίσσεται και να μαθαίνει συνεχώς;\nΝομίζω ότι αν έστω και μια φορά πει ότι έμαθε κάτι, έχω την αίσθηση ότι έχει τελειώσει. Είναι ατελείωτο αυτό το ταξίδι και είμαστε πολύ μικροί και ασήμαντοι για να νομίζουμε ότι μας φτάνει ο υπάρχων χρόνος, για να πούμε ότι μάθαμε κάτι. Γυρνά πάντα πίσω. Ξεκινά πάλι. Σα να μην έχεις μάθει τίποτα. Με την αθωότητα ενός παιδιού. Που δεν ξέρει τίποτα και όμως η φαντασία του οργιάζει. Εγώ κάπως έτσι ορίζω τα πράγματα. Και μετά λέω όρμα, χωρίς να σε νοιάζει πως φαίνεσαι, τι θα πουν οι άλλοι, κάνε λάθη και πάλι να μη σε νοιάζει, καν’ το μόνο για σένα, έτσι γιατί το έχεις ανάγκη.\nΘα συνεχίσεις τη συνεργασία με το θέατρο Vault;\nΕάν συνεχίσει και το Vault στην ίδια διαδρομή πλεύσης, θα ήθελα πολύ. Και βεβαίως θα εξαρτηθεί και απ’ αυτό που θα μου προτείνουν. Έτσι και αλλιώς αγαπώ πολύ αυτό που έζησα και τους ανθρώπους του. Είτε στο Vault, είτε άλλου πάντα θα το στηρίζω, με όποιον τρόπο μπορώ.\nΠοιά είναι τα επόμενα καλλιτεχνικά σου σχέδια;\nΑναρωτιέμαι και εγώ ποια θα είναι…\nTags: αθηνα τσιλυρα


Επιτραπέζια παιχνίδια για το Android - δωρεάν. Sony ericsson Xperia arc lt15i\nΣε αυτή την ενότητα μπορείτε να κατεβάσετε παιχνίδια Διοικητικό Συμβούλιο για την Android. Κάθε παιχνίδι το Android μπορεί να ενσωματωθεί σε πολλά τμήματα. Στον πίνακα, καθώς και σε όλο το χώρο, μπορείτε να παίξετε όλα τα Android δωρεάν.\nΙππότη Tour: Σκάκι Παζλ\nΣκάκι - ένα από τα πιο αρχαία και απίστευτα λαμπρό στυλό-και-λογική παιχνίδια σε όλο τον κόσμο. Πολλοί εξακολουθούν να διαφωνούν για το γεγονός που ήταν η πρώτη του δημιουργού τους. Αλλά δεν θα μπω σε λεπτομέρειες και τα σκοτεινά παλιές ημέρες. Γύρος ιππότη: Σκάκι Puzzle - χαριτωμένο παιχνίδι παζλ που χρησιμοποιεί μερικά από τα χαρακτηριστικά του αρχικού σχεδίου στο gameplay του.\nΚάρτα of Legends: Τυχαία Άμυνας - ένα ασυνήθιστο έργο που αριστοτεχνικά μικτή παιχνίδι καρτών εμπορικών συναλλαγών και πύργους άμυνας. Το γραφικό ύφος κάνει αναφορά σε ρετρό παιχνίδια, και απλό αλλά εθιστικό gameplay θα ενθουσιάσει τους λάτρεις των δύο ειδών. Ένας μεγάλος αριθμός των επιπέδων, και ακόμη και ένα μεγάλο χρονικό διάστημα τους δελεάσουν.\nDrakenlords - κλασικό παιχνίδι συλλεκτικών καρτών που λαμβάνει χώρα σε ένα φανταστικό κόσμο με Orcs, μαγεία, ζόμπι, σκοτεινό λατρείες, ζοφερές περιοχές όπου είναι καλύτερα να μην συμβεί αυτό, το πλησιάζει το τέλος του κόσμου και άλλα τυποποιημένα χαρακτηριστικά που συνδέονται με αυτό το παράλληλη διάσταση φανταστικό συγγραφείς.\nΆνθρωποι από Frima Studio, υπεύθυνη για τη δημιουργία μιας σειράς του Ναυή επίθεση και ένα ζευγάρι των άλλων συναρπαστικά έργα, αποφάσισε να δοκιμάσει την τύχη του στην ανάμειξη των ειδών και παρέχεται στο Δικαστήριο των gamers Εκπαιδευτών Καλά. Το αποτέλεσμα είναι μια στρατηγική με βάσεις και παιχνίδι συλλεκτικών καρτών, με μια πολύ ωραία γραφικά.\niRIUM - μουσική παιχνίδι κρύβει από μόνη της δεν είναι αρκετά πρότυπο μηχανική gameplay για το είδος. Μπροστά μας είναι ένα άγριο μείγμα συνδυάζει την ίδια shooter, RPG, εμπορία nastolki κάρτα και όλα αυτά καρυκευμένα γραφικά εταιρική ταυτότητα εγγενείς μόνο για τους προγραμματιστές από τις ασιατικές χώρες.\nΦυτά εναντίον Zombies ™ Ήρωες\nΦυτά εναντίονZombies ™ Ήρωες - ένα νέο παιχνίδι της δημοφιλούς προνόμιο για τη μάχη ενάντια στις ορδές των μεταλλαγμένων φυτών ζόμπι από την Electronic Arts. Αυτή τη στιγμή το έργο βρίσκεται στο συλλεκτικό είδος παιχνιδιού καρτών με στοιχεία RPG. Όμορφα γραφικά, μια ποικιλία χαρακτηριστικών gameplay και άλλα χαρακτηριστικά θα ευχαριστήσει τους οπαδούς της σειράς.\nUnderworld - παιχνίδι συλλεκτικών καρτών κυκλοφόρησε στην πορεία προς στείλει στον κινηματογράφο συνεχιζόμενη έπος των ατελείωτο πόλεμο του βρικόλακες και λυκάνθρωπους. Η βιασύνη και την επιθυμία να είναι στην ώρα τους έπαιξε ένα σκληρό αστείο για το έργο και η απελευθέρωση ήταν πολύ ωμά και υπανάπτυκτες. Zabagovannost, συντριβές και άλλα "χάρες" χαλάσει σοβαρά την εντύπωση του παιχνιδιού.\nΑστέρι Σταυροφορία CCG\nΑστέρι Σταυροφορία ™ CCG - ένα παιχνίδι συλλεκτικών καρτών που δημιουργήθηκε στο τοπίο της μακρινό μέλλον, και η παγκόσμια κατάσταση πολέμου - όλων εναντίον όλων. Οι φίλοι του είδους θα εκτιμήσουν τα εξαιρετικά γραφικά, κλασικό gameplay, εντοπιστεί περισσότερα από 400 λεπτομερείς χάρτες και μια ποικιλία από τα μέρη της σύγκρουσης για το οποίο μπορείτε να ανυψώσουν το βιοτικό σας και να πάτε στη μάχη.\nDeckstorm: Μονομαχία των Φρουρών\nDeckstorm: Μονομαχία των Φρουρών - κλασικό παιχνίδι συλλεκτικών καρτών από Dena Corp. Στην περιγραφή απλά λέει ότι οι προγραμματιστές κατά τη δημιουργία του εμπνευσμένα από γνωστούς εκπροσώπους του είδους. Ο σχεδιασμός και η μηχανική εντοπιστεί αμέσως κληρονομιά Magic: The Gathering και Earthcore: Shattered Elements. Τι, κατ 'αρχήν, μπορεί να ικανοποιήσει μόνο όλους τους οπαδούς του είδους.\nΤεράστια επιλογή των δωρεάν παιχνίδια android του Διοικητικού Συμβουλίου. Κατεβάστε Επιτραπέζια παιχνίδια για το Android δωρεάν.


Η Κληρονομιά του Ερέβους - Ελληνική Φαντασία - SFF.gr - Επιστημονική Φαντασία, Μυθοπλασία, Τρόμος\nSeptember 17, 2008 in Ελληνική Φαντασία\nΟι εκδοτικοί οίκοι έχουν βαλθεί να μας τρελάνουν τελευταία (αχ, ναι, έτσι, κι άλλο, κι άλλο). Από μέλος που προκαλώ να φανερώσει την ταυτότητά του μόνος του, έμαθα για ένα καινούργιο φάνταζυ (και τι φάνταζυ, επικό φάνταζυ) μυθιστόρημα με τίτλο Η Κληρονομιά του Ερέβους, από τον 30άρη συγγραφεά Στυλιανό Μαυράκη. Και από ποιες εκδόσεις παρακαλώ; Μοντέρνοι Καιροί!\nΦυσικά και με έτρωγε η χόυφτα μου να το αποκτήσω. Σήμερα το μεσημέρι λοιπόν έφτασε στα χέρια μου. Εντυπώσεις;\nΚαταρχήν το οπισθόφυλλο:\n"Το βασίλειο του Ερέβους. Η αναφορά του προκαλεί τρόμο στην καρδιά και του πιο αποφασισμένου πολεμιστή. Τα περίτεχνα μελανά τείχη κρύβουν εφιάλτες που στοιχειώνουν τη λογική. Ψιθυρίζεται πως στις σκοτεινές αίθουσες κατοικούν πλάσματα πέρα από το δικό μας κόσμο, πανίσχυρα, και όμως σκλάβοι στις προσταγές της Μαύρης Βασίλισσας.\nΛίγο πρωτού ξεχυθούν οι ορδές του Ερέβους στις ηπέιρους σαρώνοντας τα πάντα στο πέρασμά τους, φάνηκε μια ηλιαχτίδα ελπίδας. Η Αλντέρα, η λαμπρότερη αυτοκρατορία του Ανθρώπου, κατάφερε να δημιουργήσει τη μεγαλύτερη συμμαχία που έγινε ποτέ. Όλες οι φυλές αποκρίθηκαν στο κάλεσμά της. Η ζυγαριά ισορρόπησε. Το Έρεβος βρέθηκε αναπάντεχα σε θεση άμυνας. Ολάκερος ο κόσμος ετοιμάστηκε να παρακολουθήσει την αναμέτρηση που θα έκρινε τη μοίρα των πάντων.\nΣτη σκιά της μάχης, ένα πλάσμα περιμένει την ώρα που θα απελευθερωθεί από τη φυλακή του. Ένας πολεμιστής με αθάνατο αίμα στις φλέβες του. Ένας άντρας που οι βουλές του παραμένουν κρυφές ακόμη κι από τον αέναο Τροχό της Τύχης... "\nΔεύτερον το art work. Χωρίς αν είναι τίποτις καταπληκτικό, σου αιχμαλωτίζει το μάτι. Επίσης οι σελίδες είναι από κάπως λεπτό χαρτί και παρόλο που έιναι 671 και μεγάλου σχήματος, νιώθεις έτσι μια κάποια πρόκληση να το διαβάσεις.\nΤρίτον ο συγγραφέας. Θεσσαλονικιός, τοπογράφος μηχανικός, ετών 30, το ξανάπα, κι αναφέρεται στο αυτάκι του βιβλίου ότι έχει κερδίσει την πρώτη θέση σε κάποιον διαγωνισμό διηγήματος. Ξέρεις κανείς τίποτε άλλο γι' αυτόν;\nΚαι πάμε μέσα.\nΌσο να φτάσω στο σπίτι, επίκουρης μιας ψιλοπορείας το κέντρο της Αθήνας, έκανα καμπόση ώρα, οπότε κατάφερα να διαβάσω τις πρώτες 50 σελίδες. Δε θέλω να κακολογήσω, ακόμη δεν το είδα, αλλά το όλο θέμα μου φάνηκε λιγάκι, πώς να το πω, σα να διάβαζα έναν καλούτσικο Σαλβατόρε. Προς το παρόν όσοι χαρακτήρες εμφανίζονται είναι κάπως κλισέ κι επιπλέον αρκετά επίπεδοι. Επειδή μιλάμε όμως για 671 σελίδες, δώδεκα φορές τόσο όσο διάβασα δηλαδή, θα αφήσω να βγάλω τα συμπεράσματά μου στο τέλος.\nμπα σε καλό σας μας κ...σατε βραδιάτικα!\nΓια πότε σου είπα για το βιβλίο και για πότε το αγόρασες και διάβασες και έκανες και topik, ειλικρινά δεν πήρα χαμπάρι Naroualis! Είσαι γρήγορο πιστόλι!\nΦυσικά το παρών τόπικ το οφείλουμε στον Adinol ο οποίος κατευθείαν με το που προμηθεύτηκε το βιβλίο στον Τσαμαντάκη μου το έδειξε πριν κιολας μπει στη βιτρίνα (όπου τώρα βρισκεται).\nΓια να δούμε τώρα τι λέει κι αυτό. Όσα επικά-ηρωικά φάντασι βιβλία διάβασα φέτος από Έλληνες μου άφησαν μέτριες προς θετικές εντυπώσεις. Ελπίζω αυτό να ξεκινήσει από τις θετικές και να ανηφορίσει. Θα χαρώ πάντως αν είναι στο στιλ του Salvatore. Να μην έχει και η Ελλάδα έναν; Όχι άλλο ψευτοτόλκιν!!!\nEdited September 18, 2008 by Παρατηρητής\nΓιατί ο Σαλβατόρε δεν είναι ψευτοτόλκιν β' κατηγορίας;\nΠάντως κι αν είναι τυπικό επικό-genre-fantasy δεν πειράζει.Το θέμα είναι ότι γίνονται κάποια βήματα και στην Ελλάδα πλέον.Προσωπικά χλωμό να το αγοράσω-πόσο μάλλον να το διαβάσω-στο εγγύς μέλλον.\nΒασικά, με προσβλίετε μουσιού Παρατηρητά μου, διότι ως γνωστόν είμαι γνωστότατη κίσσα ελληνικού φανταστικού. Ακόμη κι αν δε γυαλίζει, το μαζεύω. Από την άλλη, πραγματικά κάνει καλή εντύπωση το βιβλίο απ' έξω. Κι αν από μέσα είναι κάπως αφελές και κλισέ, τι πειράζει; Σκεφτείτε κιόλας ποιος το εκδίδει!\nΣκεφτείτε κιόλας ποιος το εκδίδει!\nΑν εννοείς τον εκδοτικό "Μοντέρνοι Καιροί"...έχουν και άλλη, αξιοπρεπή ιστορία; Γιατί με το Alter σαν κράχτη "Εδώ τα καλά βιβλία! Πέρνα κόσμε! Μοντέρνοι Καιροί!" δεν μου είχαν κάνει καλή εντύπωση. Μιλώ σαν κάποιος απ'έξω, που δε διαβάζει, εννοείται.\nΑυτό είναι που μου έκανε την τεράστια εντύπωση, Ντίνο. Μα φάνταζυ από τους Μοντέρνους Καιρούς; Ήταν χτύπημα γι' αυτούς! Πρακτικά σα να έκαναν αλλαγή πορείας 180 μοίρες. Αν οι Μοντέρνοι Καιροί τολμούν να εκδόσουν κάτι τέτοιο, όποια κι αν είναι η ποιότητά του, αυτό σημαίνει ότι κάτι είναι στα σκαριά κι αλλάζει στον εκδοτικό χώρο. Ελπίζω να μη γίνομαι πολύ αισιόδοξη, αλλά αυτή την αίσθηση έχω.\nΚάποιο καλό παιδί να προσπαθήσει να τον βρει να του πάρουμε μια συνέντευξη για το forum των συνεντεύξεων;\nΟι Μοντέρνοι Καιροί έχουν εκδόσει φάντασυ από ξένους συγγραφείς. Αν ανοίγονται και σε Έλληνες αυτό είναι εξαιρετικό νέο! Για το συγκεκριμένο βιβλίο δεν ξέρω μεν, αλλά σίγουρα θα του ρίξω έναν οφθαλμόν!\nNα θυμήσω ότι οι Μοντέρνοι Καιροί έχουν εκδόσει και τους "Συνομώτες του Μπλόσεργκ" - φάνταζυ απο ελληνίδα συγγραφέα - της Μαρίνας Κλερή, αν θυμάμαι καλά το όνομα.\nΟρίστε, άλλος ένας τίτλος για τη συλλογή μου. Μπορεί να προσπαθήσω εγώ να τον βρω. Αν κάποιος πιστεύει ότι θα τον βρει ευκολότερα, ας με ειδοποιήσει.\nΜπορώ να στο δώσω κι εγώ κοπελιά\nΧα, ευχαριστώ μπεμπούλα μου, αλλά το θέλω για το σεντουκάκι μου! Αν είμαι τυχερό και καλό παιδάκι, θα το αγοράσω το Σαββάτο, στην έκθεση, αν πάτε τελικά κι αν έρθω μαζί σας. Από την άλλη, όταν έλεγα ότι θα προσπαθήσω να το βρω εννούσα να τον βρω κι αναφερόμουν στον Μαυράκη για τη συνέντευξη που λέει ο Ρόμπιν.\nοι μοντέροι καιροί είναι πελάτες μας οπότε μας είχαν κάνει δώρο ένα σωρό βιβλία και δισκάκια του Πάνου Κιάμου και του Λευτέρη Πανταζή. Δυστηχώς κανένα απο αυτά τα βιβλία δεν ήταν μέσα στα δώρα αλλα ελπίζω στο μέλλον...\nΘα συμφωνήσω κι εγώ με τον Παρατηρητή, ότι - ναι, πράγματι - είσαι γρήγορο πιστόλι, Naroualis. Λόγω εξαιρετικού φόρτου εργασίας (όπως έγραψα κι αλλού), δεν πρόλαβα να ξεκινήσω ένα τόπικ με θέμα "κάτι γίνεται στην Ελλάδα στο χώρο του φανταστικού ή με φαίνεται;". Δράττομαι, λοιπόν, της ευκαιρίας να πω πως, επί τη ευκαιρία της έκδοσης του περί ου ο λόγος βιβλίου, συλλογίστηκα μήπως πραγματικά κάτι έχει ξεκινήσει. Θα προσθέσω, επίσης, πως στο εξώφυλλο του "Η κληρονομιά του ερέβους" γράφει "Φανταστικό μυθιστόρημα" κι όχι απλά "Μυθιστόρημα"· που σημαίνει πως - τουλάχιστον ο συγκεκριμένος εκδοτικός οίκος (ανεξάρτητα από την ποιότητα των εκδιδομένων έργων του εν γένει) - δε φοβήθηκε να "στιγματιστεί", όπως αντίστοιχα φοβήθηκαν άλλες εκδοτικές εταιρείες, που πλάσαραν βιβλία του φανταστικού ως "συμβολικά έργα", "υπαρξιακές αλληγορίες" και άλλα απαίσια και παραπλανητικά. Όλο αυτό, επομένως, με έβαλε σε σκέψεις και, όντας φύσει αισιόδοξος στη ζωή μου (όχι στις ιστορίες μου, το τονίζω), νοιώθω κι εγώ, όπως κι η Naroualis, αισιοδοξία για την πορεία του φανταστικού στην Ελλάδα. Ο χρόνος, φυσικά, θα δείξει αν έχουμε δίκιο. Και νομίζω πως τώρα είναι η ώρα να δράσουμε συλλογικά και ομαδικά - και, κυρίως, επιθετικά.\nκαι να σημειώσω ότι σήμερα το είδα στιβαγμένο (καμιά δεκαριά) στο Παπασωτηρίου του αεροδρομίου. Το μόνο ελληνικό φάντασι στο Ελ Βενιζέλος.\nUpdate: Δυστυχώς, έχοντας φτάσει στη σελίδα 100, φοβάμαι ότι η άποψη περί Σαλβατορισμού ήταν ορθή. Επιπλέον, υπάρχει ένα μικρό πρόβλημα με την κοσμοπλασία. Μου φαίνεται ελάχιστα προσεγμένη, σε σημείο να έχει μύριους όσους αναχρονισμούς. Το καλό είναι ότι το κλισέ του θέματος δε χτυπάει τόσο έντονα. Λυπάμαι που το λέω έτσι ωμά, αλλά θα αρέσει περισσότερο στις μικρότερες ηλικίες (14-17). Η λογοτεχνική του αξία είναι αμφισβητίσιμη.\nΤο τελείωσα χτες βράδυ. Και στέκομαι τώρα στην κορφή ενός λόφου, απ' όπου μπορεί να κουτρουβαλήσω σπάζοντας πολλά πλευρά, αλλά ακόμη κι αν βρεθεί κάποιος να με σπρώξει πιο μοβόρικα, την αμαρτία μου θα την πω.\nΔεν είναι μόνο τα κλισέ. Γενικά, βρίσκω το όλο πόνημα υπερβολικά αφελές. Πέρα από τους όποιους αναχρονισμούς, το κείμενο πάσχει σοβαρά από αληθοφάνεια, σε σημείο πολλές φορές να σηκώνω τα χέρια ψηλά και να βογκάω από την υπερπροσπάθεια. Αφήνω κατά μέρος εκείνα τα σημεία στις τελευταίες σελίδες όπου η πλοκή μας προετοιμάζει\nγια ένα σηκουελ, με τον πλέον starwarικό τρόπο (η κοπέλα πεθαίνει και τα δίδυμα έμβρυα σώζονται, ενώ ο πατήρ παραδίδεται στο σκότος και το έρεβος)\nκαι έρχομαι στην απλή έρευνα που θα μπορούσε να κάνει ο συγγραφέας, προκειμένου να αποφύγει να κάνει τους αναγνώστες του να γελάσουν μαζί του. Όπως ας πούμε εκείνη τη σκηνή, όπου ο πιλότος του αερόπλοιου, όταν ο ουρανός είναι ξάστερος, ανεβάζει το αερόπλοιο κοντά στα σύννεφα (ποια σύννεφα, αφού ο ουρανός είναι ξάστερος;) κι όταν βρέχει το κατεβάζει στην επιφάνεια της θάλασσας. Εκεί δηλαδή όπου ευκολότερα μπορεί ν' αρπάζει είτε καμμιά ανάποδη από τα μεγάλα κύματα, είτε να κανέναν κεραυνό και να καεί συμπούρμπουλο.\nΟι ήρωές του είναι ικανοί να πετάνε όλοι μέρα στη ράχη ενός δράκου (ΟΛΗ μέρα) και μετά να ξεκουράζονται δυο ωρίτσες και να σαλπάρουν με το πλοίο, το οποίο και κυβερνούν οι ίδιοι. Εκεί που μπερδεύτηκα, γιατί δεν έχω και ιδέα από αυτά, είναι το συγκεκριμένο πλοίο: δεν έχει καρίνα, άρα δεν κινδυνεύει στις ξέρες (?), πλέει έτσι περίπου 10 μέρες, και μάλιστα σε νερά κοντά στις γραμμή των πάγων και μετά το θάβουν (?) στην άμμο της παραλίας, κατεβάζοντας τα πτυσσόμενα (?) κατάρτια του και εντάξει, θα το ξαναπάρουμε όταν γυρίσουμε. Και μέσα σε όλα, κάποια περιγραφή μιλάει για "την πρύμνη του πλοίου, που σκίζει τα νερά".\nΌπως μου είπε και κάποιος ακόμη που το διάβασε, ειδικά η τελική σκηνή είναι ενδεικτική πώς δεν πρέπει να κλείνει ένα τέτοιο βιβλίο. Χαρακτηριστικά ο ήρωας\nφτάνει στην Ένατη Κόλαση, όπου κατοικοεδρεύει η μητέρα του και άρχων είναι αρχιδαίμων πατέρας του κι αντί να γίνει της τρελής, να πέσουν κεφάλια, να έχουμε μάχες με δαίμονες και μάγους που να κρατάνε εκατό σελίδες και η εσωτερική πάλη του ήρωα να καταλήξει στη λυτρωτική έκρηξη, έχουμε σκηνικά τύπου, "γειά μάνα, τι κάνεις; εγώ καλά"\n. Φτάνεις δηλαδή σε ένα σημείο όπου περιμένεις να γίνει το έλα να δεις, να χορτάσεις περιπέτεια και εσωτερική διαμάχη και τελικά μένεις με το "αυτό ήτανε;" Και αυτή η φράση "αυτό ήταν;" είναι πολύ μεγάλο τραύμα όταν έχεις πίσω σου αφήσει 650 σελίδες κορύφωση δράματος, μόλις 10 σελίδες λύση και άλλες δέκα "δείτε στο επόμενο".\nΕλπίζω, αν όντως υπάρχει και γράφεται και εκδοθεί το επόμενο, ο συγγραφέας να έχει ωριμάσει, όχι μόνο σε αυτά που περιγράφει, που είναι όντως ανάγνωσμα για ενηλίκους (πολύ αίμα και κάποιο ρεαλιστικό σεξ), αλλά και στο πώς τα γράφει. Οι ιδέες του είναι ενδιαφέρουσες, έχει μάλιστα και κάποια ψήγματα ελληνισμού, πχ.\nκάποια τέρατα που επιτίθονται στα καράβια είναι Άρπυιες, ο άρχων τις Ένατης Κόλασης λέγετε Έρεχθος, το κράτος των κακών λέγεται Έρεβος και άλλα\n. Θεωρώ ότι αν η γραφή του εξελιχθεί, τότε θα έχουμε να κάνουμε με ένα μελλοντικό συγγραφέα πολύ καλύτερο του Σαλβατόρε, με τον οποίο τον συγκρίναμε πιο πάνω.\nEdit: Είχα γράψει, 60 σελίδες κορύφωση δράματος. Είναι 650 σελίδες κορύφωση δράματος.\nEdited October 22, 2008 by Naroualis\nΑφήνω κατά μέρος εκείνα τα σημεία στις τελευταίες σελίδες όπου η πλοκή μας προετοιμάζει\nγια ένα σηκουελ\nΜάλλον η πρόθεση του συγγραφέα σε αυτό το βιβλίο δεν ήταν να μας παρουσιάσει την Κληρονομιά του Ερέβους, αλλά να μας εισαγάγει σε αυτό που ΘΑ είναι η "κληρονομιά" του Ερέβους (δηλαδή, το\n. Κατά τη γνώμη μου πρόκειται για μια φανταστική σύλληψη, που δείχνει ότι ο συγγραφέας ακροβατεί στα όρια της κλασικής φόρμας, φλερτάρει με την ιδέα του υπερ-κειμένου και παίζει, όπως η γάτα με το ποντίκι, με τις αναγνωστικές μας δεξιότητες.\nΑμάν πια! Δηλαδή όλοι οι συγγραφείς του greek fantasy γράφουν από ένα βιβλιο-μπαούλο για να προειδεάσουν τον αναγνώστη για το επόμενο ή το μεθεπόμενο βιβλίο που θα γράψουν; Τι περιμένουν; Να τους έρθει η έμπνευση γράφοντας σκόρπιες ιστορίες δεμένες με μια κοινή μοίρα; Να ακούσουν "μπράβο, θέλω να διαβάσω τη συνέχεια!"; Να δουν τι θέλει το κοινό για να το γράψουν στην πορεία;\nΣυγνώμη για το ξέσπασμα απλώς ήταν μια παρατήρηση στα μυθιστορήματα των Ελλήνων συγγραφέων του φάντασι. Δεν έχω διαβάσει ακόμα το συγκεκριμένο βιβλίο αλλά είναι στα υπόψη μου. Πάντως για τα περί σαλβατορικά, τα κλισέ και τα ανώριμα που ακούστηκαν, δεν με ενοχλεί και τόσο. Όλα καλοδεχούμενα.\nΣυγνώμη για το ξέσπασμα απλώς ήταν μια παρατήρηση στα μυθιστορήματα των Ελλήνων συγγραφέων του φάντασι.\nΌπως πάντα αυστηρός με το ελληνικό φάνταζυ\nΕμένα προσωπικά δεν με πειράζουν οι συνέχειες. Αφήστε που είναι ένας τρόπος να διασφαλιστεί η συνέχεια της παραγωγής του είδους σε τίτλους.\nΝομίζω ότι το πρόβλημα είναι οι συνέχειες για τις... συνέχειες, κάτι που παίζει και σε διεθνείς παραγωγές\nΣυγνώμη αλλά η όλη κριτική δεν ήταν λίγο υπερβολικά αυστηρή;\nΤο πήρα και το διάβασα, αν και πλήρως αποθαρρυμένος από τις κριτικές που είδα.\nΠροσωπικά διάβασα μία όμορφη προσπάθεια, είχε μία εξελικτική πορεία, ανάλυση χαρακτήρων και συμπαθητικό γράψιμο.\nΠαρόλο που δεν μπορώ να πω ότι λατρεύω τη λογοτεχνία επικής φαντασίας, ήταν ένα ευχάριστο ανάγνωσμα και θα διάβαζα και τη συνέχεια.\nΜπορώ να αντιληφθώ κάποιους από τους λόγους για τους οποίους έγινε μία κριτική τέτοιου είδους, αλλά μην ξεχνάτε ότι ο τομέας της λογοτεχνίας φαντασίας, βρίσκεται σε εμβρυικό ακόμα επίπεδο στην Ελλάδα. Κάθε νέα προσπάθεια χρειάζεται υποστήριξη (όχι ελεημοσύνη, απλώς υποστήριξη) και σιγά σιγά θα δούμε και την εξέλιξη ιδεών.\nΜην ξεχνάτε, το πόσο δύσκολο είναι να εκδοθεί ένα έργο φαντασίας (ιδιαίτερα από νέο συγγραφέα), την αντιμετώπιση που έχει από τον κόσμο των εκδόσεων κτλ. Με αυτό θέλω να πω, ότι αν εμείς (εννοώ το sff και τον κόσμο που θέλει να αναπτυχθεί αυτή η λογοτεχνία στην Ελλάδα) αντιμετωπίζουμε με τέτοιο σνομπισμό κάθε νέα προσπάθεια, οι ίδιοι προκαλούμε ζημιά και απλώς θα επιστρέψουμε σε εποχές όπου η μόνη πιθανότητα για να εκδοθεί κάτι θα πρέπει να ήταν ο "έρωτας της κυρά Κατίνας".\nΓι' αυτό, λίγο υπομονή και αυτοσυγκράτηση δεν βλάπτει.\nΆλλωστε πολύ από εμάς έχουμε τη φιλοδοξία να συμμετέχουμε αυτήν την προσπάθεια, αν εμείς οι ίδιοι την καταστρέφουμε, δεν κάνουμε κακό στον εαυτό μας;\nΑισθάνομαι προσωπικά λίγο αδικημένη από τα λόγια σου, dreamwhisperer. Θεωρώ ότι κανείς δεν υποστηρίζει την ελληνική φανταστική σκηνή περισσότερο από μένα. Αγοράζω Ο,ΤΙ κι αν εκδοθεί, είτε μου πουν ότι έιναι καλό είτε μου πουν ότι είναι κακό. Διαβάζω με κάθε καλή διάθεση κάθε προσπάθεια και κάνω κριτικές. Ανοίγω σχετικά τόπικ στο φόρουμ αυτό, μιας και δεν είμαι μέλος σε κανένα άλλο. Δε θυμάμαι να έχω δημοσίως αναφερθεί απαξιωτικά σε κάποιο βιβλίο, ακόμη και αυτά που δε μου αρέσουν, για τον άλφα ή βήτα λόγο, δηλώνω εξαρχής τους λόγους για τους οποίους δε μου αρέσουν. Στο sff υπάρχει μόνο ένας άνθρωπος που διαβάζει πιο πολύ ελληνική φανταστική λογοτεχνία από μένα, κι αυτός το κάνει ιδιωτικά.\nΔιαβάζω λοιπον αυτό το σχόλιό σου:\nΜπορώ να αντιληφθώ κάποιους από τους λόγους για τους οποίους έγινε μία κριτική τέτοιου είδους,\nκαι δε μπορώ παρά να νιώσω αρχικά θυμωμένη και σε δεύτερη φάση πληγωμένη από τα λόγια σου, στα οποία ίσως είμαι παρορμητική, αλλά διακρίνω υπαινιγμούς. Ποιους λόγους είδες πίσω από την κριτική μου, πέρα από την αναφορά σε ένα βιβλίο που εκδώθηκε στην Ελλάδα, ένα βιβλίο που το διάβασα και θέλω να το κουβεντιάσω με τους ανθρώπους που πιστεύω ότι αγαπούν την ίδια κατηγορία λογοτεχνίας;\nΤο τόπικ που γράφουμε αυτήν τη στιγμή το άνοιξα εγώ. Υποστηρίζω την προσπάθεια του κ. Μαυράκη, όχι μόνο να εκδώσει ένα βιβλίο, αλλά και να εξελιχθεί σαν συγγραφέας. Αλλά θα έπρεπε κατά τη γνώμη σου να γράφω διθυράμβους αντί για την αλήθεια, τουλάχιστον την αλήθεια της άποψής μου; Για ποιο λόγο να πω "μπράβο, πάντα τέτοια" όταν πιστεύω ότι ο άνθρωπος αυτός έχει πολύ περισσότερα να δώσει στην ελληνικη φανταστική σκηνή;\nΣε τι κάνω κακό στην ελληνική φανταστική σκηνή γράφοντας ότι ένα βιβλίο θα μπορούσε να μου αρέσει περισσότερο; Επειδή η ελληνική φανταστική σκηνή είναι στα πρώτα της βήματα, αυτό σημαίνει ότι πρέπει να της δικαιολογούμε κάθε κακοτεχνία; Ποια προσπαθεια καταστρέφω με μία κριτική ερασιτεχνική;\nΔεν αντιλέγω ότι είναι μια προσπάθεια, κάποιες φορές και όμορφη. Δήλωσα ευθύς εξαρχής ότι περιμένω το επόμενό του βιβλίο. Δε μπορώ να πω ότι ήταν ένα δυσάρεστο ανάγνωσμα, αλλά δε μπορώ να πω ότι το λάτρεψα κιόλας. Δεν υπήρξα αυστηρή με το βιβλίο αυτό, πίστεψέ με. Αδυνατώ να καταλάβω το λόγο που ΕΓΩ δέχομαι μια τέτοια επίθεση και τέτοιους υπαινιγμούς εκ μέρους σου.\nΚαι τελικά, αν μου επιτρέπουν οι κανονισμοί τη φράση, αντί να κρίνεις την κριτική μου, μήπως να έγραφες εσύ τη δική σου κριτική; Λέω, μήπως; Κι ύστερα ξανασυζητάμε για υπομονή και αυτοσυγκράτηση.


My Samos: Ένα blog για τη Σάμο: Μέτρα πρόληψης της γρίπης και στη Σάμο\nΜέτρα πρόληψης της γρίπης και στη Σάμο\nΤα μέτρα πρόληψης της γρίπης που συνιστά το Υπουργείο Υγείας γνωστοποιεί στους πολίτες η Διεύθυνση Κοινωνικής Πρόνοιας του Δήμου Ανατολικής Σάμου.\n• Αποφύγετε στενή επαφή με άτομα που εμφανίζουν συμπτώματα γρίπης.\n• Εάν έχετε συμπτώματα γρίπης, παραμείνετε στο σπίτι για τουλάχιστον 24 ώρες μετά από την υποχώρηση του πυρετού.\n• Όσο διαρκούν τα συμπτώματά σας, περιορίστε τις επαφές σας με άλλα άτομα ώστε να μη μεταδώσετε τη γρίπη.\n• Καλύψτε το στόμα και τη μύτη σας με χαρτομάντιλο όταν βήχετε ή φταρνίζεστε. Πετάξτε το χαρτομάντιλο μετά τη χρήση του.\n• Πλένετε τα χέρια σας συχνά με σαπούνι και νερό ή χρησιμοποιήστε αλκοολούχο αντισηπτικό διάλυμα.\n• Μην αγγίζετε τα μάτια, τη μύτη και το στόμα σας, αφού αυτές είναι πύλες εισόδου του ιού στον οργανισμό.\n• Καθαρίστε καλά τις επιφάνειες και τα αντικείμενα που μπορεί να έχουν επιμολυνθεί από μικροοργανισμούς, όπως ο ιός της γρίπης.